qundao/data-zh-poetry huggingface dataset:
孤竹吟
作者：屈大均
朝代：清
体裁：古风

我行踰万里，徬徨思故乡。黄鹄虽失所，不从燕雀翔。驾言登孤竹，东北望边疆。惊沙如白雪，杀气为严霜。游子一何微，落叶同飘飏。独智世不容，接舆久徉狂。神龙为蟭螟，白刃莫能伤。大义劫天下，汤武诚不祥。夷齐忧无臣，叩马空忼慷。白日何昭昭，浮云复茫茫。吁嗟命之衰，挥涕归首阳。
学士泉
作者：屈大均
朝代：清
体裁：七言律诗

学士泉清胜十泉，氤氲微带越山烟。真茶泼去兰香发，活火烹来雪色鲜。天一真精成玉液，朱明灵气出花田。凌朝素绠思亲汲，汲取寒苹作酒先。
宁都魏叔子季子隐金精山诗以寄之
作者：屈大均
朝代：清
体裁：七言律诗

螺川南上更登舻，滩尽高台见郁孤。秋气惊来江上早，雪花吹到岭头无。天留一剑知何意，人在三门尚有徒。不嫁长沙仙女好，金精高卧亦良图。
宁陵道中赠梵公
作者：屈大均
朝代：清
体裁：五言律诗

黄河犹未渡，怅望雨纷纷。久客亲形影，长征厌水云。村荒难乞食，日暮易离群。何夜嵩阳寺，疏钟定里闻。
安期
作者：屈大均
朝代：清
体裁：五言律诗

往日安期子，人称千岁翁。相知惟蒯彻，不用惜重瞳。玉舄留何处，蒲花采未终。少君携手去，怅望海云东。
宋武帝
作者：屈大均
朝代：清
体裁：七言律诗

司马本为神汉贼，寄奴真是楚元孙。中兴自可为昭烈，薄伐曾经至太原。九世深雠虽已复，千年正统未能存。刘何倘识春秋义，应向君王拜手言。
宋玉
作者：屈大均
朝代：清
体裁：五言律诗

荆南多巧说，宋玉尚微辞。神女空魂梦，湘累已别离。荒淫言是托，摇落气何悲。师弟皆忠爱，襄王自不知。
定安曲
作者：屈大均
朝代：清
体裁：五言绝句

郎去不知还，风帆疾如马。愿似鸳鸯鸥，随潮时上下。
定情曲
作者：屈大均
朝代：清

与郎同一身，如彼豆蔻蕊。蕊心红复红，两瓣相依倚。欢佩五岳图，侬画五岳眉。相携入五岳，仙去无人知。卒夷与玉兰，一白复一紫。二花合一株，颜色更可喜。采藐染为紫，采茜染为绛。为郎作鲜衣，将以耀闾巷。终朝采茹藘，染绛成一匹。新以为下裳，故还作蔽膝。薜荔本无根，似妾委君身。在地为地锦，在石为石鳞。罗浮蝙蝠红，双宿芭蕉叶。相与带在身，媚郎兼媚妾。愿似蝴蝶花，花开红烨烨。花落随风飞，复作双蝴蝶。愿作合欢草，夜则为一茎。与郎缠绵死，地下犹相并。朝采宜男花，暮采多南子。花开郎所欢，子结侬所喜。妾乃石楠花，名为端正树。为君守岁寒，不忍辞霜露。左种合欢花，右种相怜草。人情有尽时，花草千年好。侬作月中兔，欢亦作蟾蜍。兔阴蟾蜍阳，长共广寒居。
定情曲·其一
作者：屈大均
朝代：清
体裁：五言绝句

与郎同一身，如彼豆蔻蕊。蕊心红复红，两瓣相依倚。
定情曲·其七
作者：屈大均
朝代：清
体裁：五言绝句

罗浮蝙蝠红，双宿芭蕉叶。相与带在身，媚郎兼媚妾。
定情曲·其三
作者：屈大均
朝代：清
体裁：五言绝句

卒夷与玉兰，一白复一紫。二花合一株，颜色更可喜。
定情曲·其九
作者：屈大均
朝代：清
体裁：五言绝句

愿作合欢草，夜则为一茎。与郎缠绵死，地下犹相并。
定情曲·其二
作者：屈大均
朝代：清
体裁：五言绝句

欢佩五岳图，侬画五岳眉。相携入五岳，仙去无人知。
定情曲·其五
作者：屈大均
朝代：清
体裁：五言绝句

终朝采茹藘，染绛成一匹。新以为下裳，故还作蔽膝。
定情曲·其八
作者：屈大均
朝代：清
体裁：五言绝句

愿似蝴蝶花，花开红烨烨。花落随风飞，复作双蝴蝶。
定情曲·其六
作者：屈大均
朝代：清
体裁：五言绝句

薜荔本无根，似妾委君身。在地为地锦，在石为石鳞。
定情曲·其十
作者：屈大均
朝代：清
体裁：五言绝句

朝采宜男花，暮采多南子。花开郎所欢，子结侬所喜。
定情曲·其十一
作者：屈大均
朝代：清
体裁：五言绝句

妾乃石楠花，名为端正树。为君守岁寒，不忍辞霜露。
定情曲·其十三
作者：屈大均
朝代：清
体裁：五言绝句

侬作月中兔，欢亦作蟾蜍。兔阴蟾蜍阳，长共广寒居。
定情曲·其十二
作者：屈大均
朝代：清
体裁：五言绝句

左种合欢花，右种相怜草。人情有尽时，花草千年好。
定情曲·其四
作者：屈大均
朝代：清
体裁：五言绝句

采藐染为紫，采茜染为绛。为郎作鲜衣，将以耀闾巷。
定风波
作者：屈大均
朝代：清
体裁：词

又离家、两月高要，劳劳作客自苦。落羽摧颓，残英冷淡，老大谁为主。典裘来，碎琴去。一代文章委尘土。无补。令饥寒不免，啾啾儿女。白头未遇。怎英雄、事业多衰暮。喜萍花无恙，阴山玉在，磨得龙精吐。向庞公，咏梁父。谁识英高有文武。须许。凤雏人往，南阳惟汝。
定风波·送李广文之新兴任
作者：屈大均
朝代：清
体裁：词

羡新州，咫尺羊城，兰舟五日即到。竻竹阴中，蒲葵影外，野鹿时相召。讲堂开，允溪绕、祭酒多閒但长啸。凭眺。有碧山廿四，秦眉娟妙。荔枝未少。似丁香、一样雌雄小。与盘中、红蓿芬馨共啖，谁似儒官好。玉杯篇，洞玑草。休叹笺经苦不早。为道。一毡虽冷，诸生师保。
宝勒
作者：屈大均
朝代：清
体裁：五言律诗

宝勒五花骢，骄嘶天育东。久辞关塞雪，共舞绮罗风。金埒沙尘细，春槽苜蓿红。只愁安乐后，无力逐英雄。
宝积山谒诸葛忠武侯祠
作者：屈大均
朝代：清

宗臣劳六出，正统恨三分。事迹高青史，祠宫落白云。人思炎帝德，天妒伏龙勋。膢腊西南俗，依依荐紫芬。不出无章武，隆中岂敢閒。委身因常胄，守蜀在祁山。智数追三杰，忠诚动百蛮。桂林多俎豆，故老泪痕斑。
宝积山谒诸葛忠武侯祠·其一
作者：屈大均
朝代：清
体裁：五言律诗

宗臣劳六出，正统恨三分。事迹高青史，祠宫落白云。人思炎帝德，天妒伏龙勋。膢腊西南俗，依依荐紫芬。
宝积山谒诸葛忠武侯祠·其二
作者：屈大均
朝代：清
体裁：五言律诗

不出无章武，隆中岂敢閒。委身因常胄，守蜀在祁山。智数追三杰，忠诚动百蛮。桂林多俎豆，故老泪痕斑。
宝鼎现·寿制府大司马吴公
作者：屈大均
朝代：清
体裁：词

蚤梅初吐，香泛长至，氤氲春酒。贺亚相、含元难老，滋润东南膏泽厚。似瑞雪、自羚羊三峡，是处炎荒沾透。致出穴、嘉鱼十里，破冻来充笾豆。吐握公旦尽难觏。尽人卖、依恋裳绣。请西海、朝宗节钺，欲卷牂江归大斗。奋武烈、与文谟千载，铜柱重标岭右。看白雉、西屠再献。拜舞台门恐后。幕内多才，新乐府、铙歌齐奏。愿年年、张仲留作，堂前孝友。请燕喜、稍听丝肉，福共康侯受。教至道、双曜同流，真与天地长久。
客山阴赠二祁子
作者：屈大均
朝代：清
体裁：古风

君家楼阁鉴湖边，杨柳千条春色妍。疏牖朝开射的雪，空帘暮捲香垆烟。閒拥牙签披万卷，小谢风流诗更善。可怜初日吐芙蓉，更有澄江飞白练。我从罗浮万里来，逢君文采一徘徊。天上雪花那有蒂，云中玉镜不安台。相留暂向祗园住，正是中丞殉节处。碧水含秋似汨罗，黄金布地同玄度。樱桃开遍画栏杆，挥麈鸣琴兴未残。半山每答猿公啸，千仞将联凤鸟翰。凤鸟高飞何所止，金陵宫阙五云起。一鸣素水降真人，再鸣留侯遇松子。
客至
作者：屈大均
朝代：清

右客到茆茨，窗垂喜母丝。冻醪开瓮早，生菜上盘迟。代食嗟无日，躬耕幸有师。萧疏一丛菊，寒赖故人知。轩车劳长者，不敢闭门深。父子庞公业，妻孥靖节心。雪寒花更细，云暖叶多阴。稍待松间月，娱君有寒琴。
客至
作者：屈大均
朝代：清

朝来知有客，喜母著人衣。果踏山花至，能惊宿鸟飞。无绵三月冷，绝粒一春肥。只此门前水，洋洋已乐饥。田家鸡黍礼，绝似丈人贫。四体勤终岁，三农备一身。蘼芜肥细犊，荇藻媚修鳞。不厌茅茨陋，还来酌暮春。
客至·其一
作者：屈大均
朝代：清
体裁：五言律诗

右客到茆茨，窗垂喜母丝。冻醪开瓮早，生菜上盘迟。代食嗟无日，躬耕幸有师。萧疏一丛菊，寒赖故人知。
客至·其一
作者：屈大均
朝代：清
体裁：五言律诗

朝来知有客，喜母著人衣。果踏山花至，能惊宿鸟飞。无绵三月冷，绝粒一春肥。只此门前水，洋洋已乐饥。
客至·其二
作者：屈大均
朝代：清
体裁：五言律诗

田家鸡黍礼，绝似丈人贫。四体勤终岁，三农备一身。蘼芜肥细犊，荇藻媚修鳞。不厌茅茨陋，还来酌暮春。
客至·其二
作者：屈大均
朝代：清
体裁：五言律诗

轩车劳长者，不敢闭门深。父子庞公业，妻孥靖节心。雪寒花更细，云暖叶多阴。稍待松间月，娱君有寒琴。
客邸·其一
作者：屈大均
朝代：清
体裁：五言律诗

客里无衣甚，归同妇子寒。老令高卧好，贫使薄游难。丘壑平生在，渔樵一日安。黄花佳色满，人向暮时看。
客邸·其二
作者：屈大均
朝代：清
体裁：古风

寒蟹已凄急，作夜得秋风。催我林间叶，萧萧落梦中。无衣愁白露，不寐恨边鸿。促织何劳汝，兰闺久已空。
客雁门作
作者：屈大均
朝代：清
体裁：七言绝句

三年作客傍滹沱，听尽哀笳出塞歌。白发不惊明镜满，秋霜只怨雁门多。
宣府作
作者：屈大均
朝代：清

往日多游幸，云州作帝家。离宫临雁塞，御气绕龙沙。青接明妃草，香传萧后花。羽林军散后，凄切任吹笳。辽后多遗迹，人怜避暑宫。塞花明宝靥，边月满雕弓。二水桑乾合，三云大漠通。花园经上下，歌管慰飘蓬。
宣府作·其一
作者：屈大均
朝代：清
体裁：五言律诗

往日多游幸，云州作帝家。离宫临雁塞，御气绕龙沙。青接明妃草，香传萧后花。羽林军散后，凄切任吹笳。
宣府作·其二
作者：屈大均
朝代：清
体裁：五言律诗

辽后多遗迹，人怜避暑宫。塞花明宝靥，边月满雕弓。二水桑乾合，三云大漠通。花园经上下，歌管慰飘蓬。
宣府吊古
作者：屈大均
朝代：清
体裁：七言律诗

辽后宫临镇朔台，明君祠傍拂云堆。天寒鹰隼三关落，日暮牛羊四野来。几日玉銮榆木返，无边毳幕上都开。边东一臂连宣府，谁使宁王罢镇回。
宣府道中
作者：屈大均
朝代：清
体裁：七言律诗

花园北抵鸳鸯泺，一路阏氏往迹多。恒岳白云连上谷，桑乾春水接洋河。紫髯日市牛羊入，红粉时吹觱篥过。此度关山无内外，漠时空费羽林戈。
家园示弟
作者：屈大均
朝代：清

念尔方青岁，艰贞解自持。家贫谋食拙，母在许身迟。春雨犁田后，秋风拂剑时。当年陈孺子，黄老以为师。四邻乔木少，无以庇茅茨。风雨此何世，饥寒能几时。甘瓜长抱蒂，慈竹更生枝。未忍辞贫贱，平生道在兹。年来深赖汝，耕稼养慈亲。但守茅容学，无轻聂政身。白华开晓露，明月照晴春。自古成高节，多传市井人。山村黄叶满，惨淡带炊烟。老母夜犹绩，贫农秋未田。无才甘谢世，多病早栖禅。辛苦双鸿鹄，衔芦过远天。
家园示弟·其一
作者：屈大均
朝代：清
体裁：五言律诗

念尔方青岁，艰贞解自持。家贫谋食拙，母在许身迟。春雨犁田后，秋风拂剑时。当年陈孺子，黄老以为师。
家园示弟·其三
作者：屈大均
朝代：清
体裁：五言律诗

年来深赖汝，耕稼养慈亲。但守茅容学，无轻聂政身。白华开晓露，明月照晴春。自古成高节，多传市井人。
家园示弟·其二
作者：屈大均
朝代：清
体裁：五言律诗

四邻乔木少，无以庇茅茨。风雨此何世，饥寒能几时。甘瓜长抱蒂，慈竹更生枝。未忍辞贫贱，平生道在兹。
家园示弟·其四
作者：屈大均
朝代：清
体裁：五言律诗

山村黄叶满，惨淡带炊烟。老母夜犹绩，贫农秋未田。无才甘谢世，多病早栖禅。辛苦双鸿鹄，衔芦过远天。
家园示弟妹
作者：屈大均
朝代：清

先人好种药，遗我神农书。与子理尝业，参苓带雨锄。道从多病入，力是耦耕馀。莫叹生涯拙，韩康此隐居。两妹年俱长，家贫织素丝。月分朱火冷，风引玉琴迟。烟雾怀秦女，兰荪佩楚辞。隐居应有服，黾勉霸陵期。
家园示弟妹·其一
作者：屈大均
朝代：清
体裁：五言律诗

先人好种药，遗我神农书。与子理尝业，参苓带雨锄。道从多病入，力是耦耕馀。莫叹生涯拙，韩康此隐居。
家园示弟妹·其二
作者：屈大均
朝代：清
体裁：五言律诗

两妹年俱长，家贫织素丝。月分朱火冷，风引玉琴迟。烟雾怀秦女，兰荪佩楚辞。隐居应有服，黾勉霸陵期。
家园采菊
作者：屈大均
朝代：清

东篱花数本，岁岁复重阳。灌溉慈亲力，清泠处士香。摘来添菽水，餐去带冰霜。一卷离骚在，清修不敢忘。陶公有秋菊，多赠九华枝。最劲先朝本，纯黄后土姿。香含霜气早，暖入露光迟。我学三闾者，餐英亦自怡。
家园采菊·其一
作者：屈大均
朝代：清
体裁：五言律诗

东篱花数本，岁岁复重阳。灌溉慈亲力，清泠处士香。摘来添菽水，餐去带冰霜。一卷离骚在，清修不敢忘。
家园采菊·其二
作者：屈大均
朝代：清
体裁：五言律诗

陶公有秋菊，多赠九华枝。最劲先朝本，纯黄后土姿。香含霜气早，暖入露光迟。我学三闾者，餐英亦自怡。
家围示弟作
作者：屈大均
朝代：清

不能长教育，惭愧作人兄。世乱诗书废，家贫骨肉轻。无荒耕种业，且得水云情。努力持门户，予方事远征。壮志难凋落，名山且隐沦。登临非孝子，骚些岂先臣。朔雁能随暖，南花不待春。明年逢甲子，日月喜重新。
家围示弟作·其一
作者：屈大均
朝代：清
体裁：五言律诗

不能长教育，惭愧作人兄。世乱诗书废，家贫骨肉轻。无荒耕种业，且得水云情。努力持门户，予方事远征。
家围示弟作·其二
作者：屈大均
朝代：清
体裁：五言律诗

壮志难凋落，名山且隐沦。登临非孝子，骚些岂先臣。朔雁能随暖，南花不待春。明年逢甲子，日月喜重新。
容州咏绿珠遗事
作者：屈大均
朝代：清

绿珠江水绿，人向镜中留。金谷知谁似，翔风见亦愁。月中教横笛，花里坠飞楼。自作懊侬曲，风华不可求。自舞明妃罢，何曾秘玉颜。裁缝丝布涩，游戏犊车閒。笛响虚无外，楼高烟雨间。容州谁不羡，双角美人山。卫尉多音乐，新声号石家。明妃怨秋草，房老惜春华。素手携云阁，清心叩海霞。绿珠蒙赠曲，恩重在琵琶。自教绿珠曲，明君与楚妃。匣中怜玉洁，粪上恨花飞。一嫁乌孙去，难将黄鹄归。房中惟此引，最湿美人衣。石子风流甚，凌云志更长。佳人怜博白，别业忆河阳。泪洒穹庐外，情深玉笛旁。翾风那殉汝，憔悴在兰房。一代红颜尽，珍珠信足珍。房中徒有老，楼下更无人。未得还金谷，难忘戏孟津。同归多石友，情以岁寒新。
容州咏绿珠遗事·其一
作者：屈大均
朝代：清
体裁：五言律诗

绿珠江水绿，人向镜中留。金谷知谁似，翔风见亦愁。月中教横笛，花里坠飞楼。自作懊侬曲，风华不可求。
容州咏绿珠遗事·其三
作者：屈大均
朝代：清
体裁：五言律诗

卫尉多音乐，新声号石家。明妃怨秋草，房老惜春华。素手携云阁，清心叩海霞。绿珠蒙赠曲，恩重在琵琶。
容州咏绿珠遗事·其二
作者：屈大均
朝代：清
体裁：五言律诗

自舞明妃罢，何曾秘玉颜。裁缝丝布涩，游戏犊车閒。笛响虚无外，楼高烟雨间。容州谁不羡，双角美人山。
容州咏绿珠遗事·其五
作者：屈大均
朝代：清
体裁：五言律诗

石子风流甚，凌云志更长。佳人怜博白，别业忆河阳。泪洒穹庐外，情深玉笛旁。翾风那殉汝，憔悴在兰房。
容州咏绿珠遗事·其六
作者：屈大均
朝代：清
体裁：五言律诗

一代红颜尽，珍珠信足珍。房中徒有老，楼下更无人。未得还金谷，难忘戏孟津。同归多石友，情以岁寒新。
容州咏绿珠遗事·其四
作者：屈大均
朝代：清
体裁：五言律诗

自教绿珠曲，明君与楚妃。匣中怜玉洁，粪上恨花飞。一嫁乌孙去，难将黄鹄归。房中惟此引，最湿美人衣。
容溪
作者：屈大均
朝代：清
体裁：五言绝句

初日照金沙，溪光一道斜。流霞随水出，灼灼似桃花。
宿乳源道中
作者：屈大均
朝代：清
体裁：七言绝句

马度桥南石路平，黄昏未到乳源城。山楼一夜惊寒梦，不辨松声与水声。
宿宝积寺
作者：屈大均
朝代：清
体裁：古风

行缘一瀑布，高上层峰端。兰若冠青壁，松林郁巑岏。光霞舒丹气，暄风凄微寒。锡杖有神溜，嘘吸漱潺湲。衣裳何飞飞，随风上檀栾。洗药尚未毕，长啸凌天门。孤生悼已晏，妙志矢无谖。沮溺虽隐约，松乔共盘桓。日暮闻钟声，聊与飞鸟还。
宿宽清溪作
作者：屈大均
朝代：清
体裁：五言律诗

人家围水竹，溪响一车风。鹿迹春泥满，蝉声暮雨空。夫耕青草外，妇汲白云中。鸡黍能留客，欢然话岁丰。
宿平南县村中作
作者：屈大均
朝代：清
体裁：五言律诗

野宿寒依火，高栏在翠微。山霞晴已吐，水雾湿犹飞。地广夷樵少，村荒士马饥。无金市牛酒，怅望射生归。
宿槟榔塘
作者：屈大均
朝代：清
体裁：五言律诗

未夕江干宿，凉惊落叶新。白鸥如识我，萤火亦依人。月湿非关雨，沙乾欲作尘。戍楼催早起，吹角一声频。
宿永安墟作
作者：屈大均
朝代：清
体裁：五言律诗

一水含空尽，微茫在暮天。星分渔父火，雨合野人烟。宿舸依荒戍，还家及小年。明朝是长至，子半得春先。
宿那乌塘田家
作者：屈大均
朝代：清
体裁：五言律诗

数峰如古木，上下绕藤萝。拔地云根乱，参天石笋多。人烟迷洞口，雨色暗寒河。暮向田家宿，情如鸡黍何。
宿金沙洞
作者：屈大均
朝代：清
体裁：五言律诗

谷口雨霏霏，樵苏向晚稀。寒花秋尽发，孤鹤夜深归。松定闻泉细，峰高见月微。幽怀如有待，竟夕倚岩扉。
宿陈生凌寒轩作
作者：屈大均
朝代：清
体裁：五言律诗

今夕茆堂宿，不知秋雨寒。故人同枕簟，清梦满栏杆。叶落惊山鸟，林香识夜兰。爱君诗句好，吟到晓钟残。
宿高田
作者：屈大均
朝代：清
体裁：五言律诗

夜久林风息，溪声静欲无。流萤知客冷，宿鸟似人孤。拂石难为卧，鸣琴亦自娱。高楼怜有女，此夕听啼乌。
寂寞
作者：屈大均
朝代：清
体裁：五言律诗

寂寞过青岁，悲凉为暴秦。筑中新有物，镜里久无人。日出犹长夜，花开已暮春。皇天方降乱，一剑且逡巡。
寄上石西州某知州
作者：屈大均
朝代：清
体裁：五言律诗

闻君称本使，南度鬼门关。催贡驰官骑，宣威向属蛮。诗题铜柱上，名满象林间。不受交夷献，留金在谅山。
寄从兄泰士
作者：屈大均
朝代：清
体裁：五言律诗

湖南雪尽时，一夜草离离。春色如流水，王孙尚未知。雁归沙塞早，月照石堂迟。憔悴江潭上，谁听渔父辞。
寄从兄贲士员外
作者：屈大均
朝代：清
体裁：七言律诗

万里黄云接楚天，愁君匹马战场边。将归故国无乔木，欲住春山有杜鹃。绝袂空伤慈母意，采薇谁和寡兄篇。金沙江水知难渡，未得从亡人瘴烟。
寄何子
作者：屈大均
朝代：清
体裁：五言律诗

病里知秋早，凉风生鬓丝。梦随林叶落，心与海云迟。明月不长满，青山空有期。斜阳在南浦，每忆送君时。
寄剩禅师二首·其一
作者：屈大均
朝代：清
体裁：七言律诗

黑水黄沙满塞天，穹庐深处一灯然。三更望断罗浮月，十载吞残北海毡。水月道场宜宴坐，山林心史好重编。苏卿有节终归汉，只是须眉白可怜。
寄剩禅师二首·其二
作者：屈大均
朝代：清
体裁：七言律诗

江山战后不堪哀，甘露门当朔漠开。铁骑千群迎锡坐，貂裘百匝献酥来。玉关此日春风满，华表何年白鹤回。西向燕山休怅望，夕阳方下赫连台。
寄华阴王伯佐
作者：屈大均
朝代：清

君昔西归未送君，离心飞逐华山云。大家词赋人难及，名父风流子易分。消渴尚多松桧露，微官未愧鹿麛群。重来岭海知无日，尊酒依依忆论文。枉驾云林爱汝贤，贫家鸡黍及宾先。三秦羌弋须王猛，五岭神仙属稚川。渊静益深多病后，飞腾长忆未衰前。西飞几夕寻君梦，缭绕三峰紫翠边。
寄华阴王伯佐·其一
作者：屈大均
朝代：清
体裁：七言律诗

君昔西归未送君，离心飞逐华山云。大家词赋人难及，名父风流子易分。消渴尚多松桧露，微官未愧鹿麛群。重来岭海知无日，尊酒依依忆论文。
寄华阴王伯佐·其二
作者：屈大均
朝代：清
体裁：七言律诗

枉驾云林爱汝贤，贫家鸡黍及宾先。三秦羌弋须王猛，五岭神仙属稚川。渊静益深多病后，飞腾长忆未衰前。西飞几夕寻君梦，缭绕三峰紫翠边。
寄华阴王山史
作者：屈大均
朝代：清

都门一别廿馀霜，两地幽居白发长。皇甫首裁巢父传，孔明惟拜鹿门床。梦随秋月过西岳，愁作春云黯渭阳。坚卧未教猿鹤笑，书传却聘有馀芳。独鹤亭西下榻时，风流儒雅互相师。王家墨妙仙灵授，刘氏文心父子知。螺老不曾珠子少，竹枯未见箨龙迟。频同玉女持浆去，南至罗浮讵有期。
寄华阴王山史·其一
作者：屈大均
朝代：清
体裁：七言律诗

都门一别廿馀霜，两地幽居白发长。皇甫首裁巢父传，孔明惟拜鹿门床。梦随秋月过西岳，愁作春云黯渭阳。坚卧未教猿鹤笑，书传却聘有馀芳。
寄华阴王山史·其二
作者：屈大均
朝代：清
体裁：七言律诗

独鹤亭西下榻时，风流儒雅互相师。王家墨妙仙灵授，刘氏文心父子知。螺老不曾珠子少，竹枯未见箨龙迟。频同玉女持浆去，南至罗浮讵有期。
寄南社谢九丈
作者：屈大均
朝代：清
体裁：古风

长忆南社老，白首作香农。香树遗诸子，香田在几峰。故人岩壑少，远道水云重。芜绝罗浮梦，无因溯石龙。
寄吴绮园
作者：屈大均
朝代：清

谢家春草绿，池上日油油。尔亦惠连好，长同康乐游。鹓鸾兄太液，芝朮弟丹丘。贻我黄山志，相期三海头。新诗兼见寄，才叹歙人多。黄岳与灵秀，浮丘同啸歌。三珠兄弟树，百尺凤凰窠。日向汤泉浴，云衣挂绿萝。
寄吴绮园·其一
作者：屈大均
朝代：清
体裁：五言律诗

谢家春草绿，池上日油油。尔亦惠连好，长同康乐游。鹓鸾兄太液，芝朮弟丹丘。贻我黄山志，相期三海头。
寄吴绮园·其二
作者：屈大均
朝代：清
体裁：五言律诗

新诗兼见寄，才叹歙人多。黄岳与灵秀，浮丘同啸歌。三珠兄弟树，百尺凤凰窠。日向汤泉浴，云衣挂绿萝。
寄四会李子
作者：屈大均
朝代：清
体裁：古风

念子离根蓬，随风去何之。少年好驰侠，意气为雄儿。持忧催白发，我年已崦嵫。玉沥与金华，成仙不可期。聊为亡命人，隐忍居下邳。事败死无名，空令骨肉糜。吾子弃其觚，立功思边陲。英雄苟有具，富贵宁无期。穹庐多秘馆，中有琵琶姬。射猎得猪鹿，相与聊娱嬉。
寄妹
作者：屈大均
朝代：清
体裁：五言绝句

娥娥鲍令晖，两载隔庭闱。应有归邪曲，凄然碧玉徽。
寄姚六
作者：屈大均
朝代：清
体裁：五言律诗

昔向三关去，今从五岳归。红颜辞子女，白首见庭闱。任侠成何事，游仙亦觉非。岁寒行役苦，将子念无衣。
寄富平李子德
作者：屈大均
朝代：清

闻君养疾事丹砂，焚却银鱼鬓有华。弘景辞官犹宰相，田骈不宦似邻家。漆沮水满浮鱼笱，祋祤云深拥鹿车。知道扶风时讲授，门墙不少是侯芭。别离长忆十年情，出处同高一代名。四皓暂为秦博士，五经终作汉康成。家临北地元天府，人在西方是帝京。河华几时重握手，尊开石冻话生平。
寄富平李子德·其一
作者：屈大均
朝代：清
体裁：七言律诗

闻君养疾事丹砂，焚却银鱼鬓有华。弘景辞官犹宰相，田骈不宦似邻家。漆沮水满浮鱼笱，祋祤云深拥鹿车。知道扶风时讲授，门墙不少是侯芭。
寄富平李子德·其二
作者：屈大均
朝代：清
体裁：七言律诗

别离长忆十年情，出处同高一代名。四皓暂为秦博士，五经终作汉康成。家临北地元天府，人在西方是帝京。河华几时重握手，尊开石冻话生平。
寄岑金纪
作者：屈大均
朝代：清

谈兵曾向岳阳楼，自谓书生胜虎头。归卧故山怜海目，鱼花春截大江流。亦作池塘学养鱼，青青桑叶映蓬庐。何须老母哀长剑，自有真人识素书。
寄岑金纪·其一
作者：屈大均
朝代：清
体裁：七言绝句

谈兵曾向岳阳楼，自谓书生胜虎头。归卧故山怜海目，鱼花春截大江流。
寄岑金纪·其二
作者：屈大均
朝代：清
体裁：七言绝句

亦作池塘学养鱼，青青桑叶映蓬庐。何须老母哀长剑，自有真人识素书。
寄彭荆山山人
作者：屈大均
朝代：清
体裁：七言绝句

袅袅天边铁绠垂，攀援无那峡风吹。愁君日向苍龙岭，鸾鹤翩翩不可追。
寄徐孝先
作者：屈大均
朝代：清
体裁：五言律诗

衔哀四十春，缟素一孤臣。牧犊无家久，烹鱼有泪新。水围河渚宅，梅隔武林人。苦节谁能似，天留不死身。
寄怀施虹玉
作者：屈大均
朝代：清
体裁：七言律诗

白门分手十馀霜，不见双鱼别思长。三易早明黄氏学，一丘长守考亭乡。商歌日夕流金石，汉腊春秋泣豆觞。友教肯来南越否，为君先扫读书床。
寄怀毛翰林大可
作者：屈大均
朝代：清

苧萝今日生才子，绝似施家又一西。文砚定裁红粉石，墨香应注浣纱溪。多钱方朔频辞帝，无子商陵不去妻。最喜六朝兼沈宋，新声妖冶使人迷。家近湘湖多紫莼，季鹰闻已作逋臣。能争西子为乡里，莫继夷光作土神。弟子偏多才藻女，先生故是滑稽人。若兰妒绝阳台去，老蚌无珠泪满巾。
寄怀毛翰林大可·其一
作者：屈大均
朝代：清
体裁：七言律诗

苧萝今日生才子，绝似施家又一西。文砚定裁红粉石，墨香应注浣纱溪。多钱方朔频辞帝，无子商陵不去妻。最喜六朝兼沈宋，新声妖冶使人迷。
寄怀毛翰林大可·其二
作者：屈大均
朝代：清
体裁：七言律诗

家近湘湖多紫莼，季鹰闻已作逋臣。能争西子为乡里，莫继夷光作土神。弟子偏多才藻女，先生故是滑稽人。若兰妒绝阳台去，老蚌无珠泪满巾。
寄怀王伯佐
作者：屈大均
朝代：清
体裁：五言律诗

阴晋标双华，弘农会两河。关门春水阔，马首白云多。起舞当仙掌，归飞得凤窠。向来张饮地，哀乐奈君何。
寄怀王处士不庵
作者：屈大均
朝代：清
体裁：七言律诗

苦忆君公白发长，墙东依旧水云乡。汉家男子惟垂钓，楚国骚人正采芳。匏叶浮沉难涉水，菊华甘苦总含霜。何人再拜还床下，知己凋零在白杨。
寄怀闵宾连
作者：屈大均
朝代：清
体裁：七言律诗

山经著就轩辕岳，不逐浮丘去学仙。白首图书消日月，紫微文字富霞烟。鄣开自得三天子，云卧谁争一大年。久别星霜知几易，音书难到石堂前。
寄戴务旂华山
作者：屈大均
朝代：清
体裁：七言绝句

三峰好结一花龛，濯足时临玉女潭。莫驾琴高鲤鱼去，车箱一穴出江南。
寄扶晨于鼎文冶兄弟
作者：屈大均
朝代：清

一片成黄海，黄山信有无。汤池在烟雾，石笋似菰蒲。峰好人相让，松多汝不孤。平生怀小华，可得上天都。爱尔贤兄弟，真同大小山。松高争岳出，花好与人閒。岁事先秋尽，天心及早还。才多无不可，啸咏且相攀。
寄扶晨于鼎文冶兄弟·其一
作者：屈大均
朝代：清
体裁：五言律诗

一片成黄海，黄山信有无。汤池在烟雾，石笋似菰蒲。峰好人相让，松多汝不孤。平生怀小华，可得上天都。
寄扶晨于鼎文冶兄弟·其二
作者：屈大均
朝代：清
体裁：五言律诗

爱尔贤兄弟，真同大小山。松高争岳出，花好与人閒。岁事先秋尽，天心及早还。才多无不可，啸咏且相攀。
寄新安汪扶晨
作者：屈大均
朝代：清

不爱黄山爱紫霞，紫霞中有故人家。多情每遣潜溪水，流出相思与落花。我爱新安水至清，频劳三十六峰迎。无端风雨回中道，负尔樽前望远情。黄山庐岳飞泉出，三叠何如九叠长。君在天都曾见否，为图新瀑寄炎方。承君茶味紫霞新，远寄兼贻吴野人。归取越王台畔水，一杯九奉白头亲。
寄新安汪扶晨·其一
作者：屈大均
朝代：清
体裁：七言绝句

不爱黄山爱紫霞，紫霞中有故人家。多情每遣潜溪水，流出相思与落花。
寄新安汪扶晨·其三
作者：屈大均
朝代：清
体裁：七言绝句

黄山庐岳飞泉出，三叠何如九叠长。君在天都曾见否，为图新瀑寄炎方。
寄新安汪扶晨·其二
作者：屈大均
朝代：清
体裁：七言绝句

我爱新安水至清，频劳三十六峰迎。无端风雨回中道，负尔樽前望远情。
寄新安汪扶晨·其四
作者：屈大均
朝代：清
体裁：七言绝句

承君茶味紫霞新，远寄兼贻吴野人。归取越王台畔水，一杯九奉白头亲。
寄施赞伯
作者：屈大均
朝代：清
体裁：五言律诗

有友相依久，舂边度岁华。如何皋氏后，复有一朱家。水国同垂钓，山园或种瓜。西吴耆旧少，馀尔在蒹葭。
寄无可禅师
作者：屈大均
朝代：清

罗浮采药失佳期，闻道嵩阳钖杖移。珠海含君千里月，秋光长得慰相思。
寄无可禅师
作者：屈大均
朝代：清
体裁：七言绝句

罗浮采药失佳期，闻道嵩阳锡杖移。珠海含君千里月，秋光长得慰相思。
寄李将军
作者：屈大均
朝代：清
体裁：五言律诗

三翼雄苍兕，将军有战船。凭陵南海郡，训练九真天。白马封侯晚，黄龙负帝先。伏波原大器，一挫莫颓然。
寄查韬荒
作者：屈大均
朝代：清
体裁：七言绝句

为客相传在豫章，雷轰诸葛读书床。高人岂可驯龙性，归卧林丘策最长。
寄桐岑子
作者：屈大均
朝代：清
体裁：五言律诗

雨雪悲年暮，山川爱浙东。平生一明月，飞入镜湖中。白拂悬天柱，青琴响碧空。期君扬帆至，相接有樵风。
寄桐岑禅师
作者：屈大均
朝代：清
体裁：五言律诗

七十二峰青，如君亦翠屏。相思与春水，流满采香泾。有路迷烟雨，无心在杳冥。故人朱处士，应许叩禅扃。
寄汪扶晨
作者：屈大均
朝代：清
体裁：古风

黄山之麓有潜溪，君家溪口花竹迷。飞书招我谒轩后，三十六峰素手携。行至芜阴车忽止，六月盛暑汗如水。安得风捲朱砂泉，飞来为我易毛髓。膏淳黛蓄白龙潭，雨中喷薄当花龛。诸泉尽自汤泉出，未若潜溪味最甘。寄我紫霞茶，不寄潜溪水。活火自烹时，相忆情难已。我在秦淮日举杯，糟丘何处不蓬莱。酒星最忆青莲客，独溯风流采石来。谁作长歌赠太白，任华才气真诗伯。去年汝惠一长篇，捲起西江泻精魄。丈夫叱咤本非常，战法往往寓文章。五兵相救乃神变，用短从来兼用长。天生汝笔能雄放，青莲未是丈人行。处处金焦砥海门，篇终始得波涛壮。
寄汪扶晨黄山中
作者：屈大均
朝代：清

仙人汤沐地，天子翠微都。一片黄云里，芙蓉影有无。松声摇玉柱，花气出香炉。君爱西峰好，琴歌定自娱。万叠翠氤氲，天风吹不分。飞来一片水，散作四山云。峰影花中落，溪声雨外闻。紫床将碧枕，高卧羡夫君。
寄汪扶晨黄山中·其一
作者：屈大均
朝代：清
体裁：五言律诗

仙人汤沐地，天子翠微都。一片黄云里，芙蓉影有无。松声摇玉柱，花气出香炉。君爱西峰好，琴歌定自娱。
寄汪扶晨黄山中·其二
作者：屈大均
朝代：清
体裁：五言律诗

万叠翠氤氲，天风吹不分。飞来一片水，散作四山云。峰影花中落，溪声雨外闻。紫床将碧枕，高卧羡夫君。
寄沈阳剩人和尚
作者：屈大均
朝代：清

布帽羊裘好自持，六朝如梦不堪悲。关山尚有秦时月，烟水聊歌楚客词。莫厌天花随玉麈，何妨霜鬓老燕支。故园芳草今消歇，却羡春风雪窖吹。茫茫天地入边州，九死孤僧泪未收。宝掌依然随竹杖，图澄何必谢沙鸥。雁归辽海书难寄，月出天山望便愁。斯道既今寥落甚，毳衣珍重紫台秋。
寄沈阳剩人和尚·其一
作者：屈大均
朝代：清
体裁：七言律诗

布帽羊裘好自持，六朝如梦不堪悲。关山尚有秦时月，烟水聊歌楚客词。莫厌天花随玉麈，何妨霜鬓老燕支。故园芳草今消歇，却羡春风雪窖吹。
寄沈阳剩人和尚·其二
作者：屈大均
朝代：清
体裁：七言律诗

茫茫天地入边州，九死孤僧泪未收。宝掌依然随竹杖，图澄何必谢沙鸥。雁归辽海书难寄，月出天山望便愁。斯道既今寥落甚，毳衣珍重紫台秋。
寄沈阳剩惮师
作者：屈大均
朝代：清

驱马今何适，凄凉岁暮间。心悬青海月，泪洒铁门关。雪窖人应老，辽东鹤未还。近闻随部落，又徙贺兰山。汉家臣妾尽，馀尔牧羝人。自食天山雪，长怀上苑春。短书无雁寄，愁鬓带霜新。夜夜闻笳吹，因君泪满巾。
寄沈阳剩惮师·其一
作者：屈大均
朝代：清
体裁：五言律诗

驱马今何适，凄凉岁暮间。心悬青海月，泪洒铁门关。雪窖人应老，辽东鹤未还。近闻随部落，又徙贺兰山。
寄沈阳剩惮师·其二
作者：屈大均
朝代：清
体裁：五言律诗

汉家臣妾尽，馀尔牧羝人。自食天山雪，长怀上苑春。短书无雁寄，愁鬓带霜新。夜夜闻笳吹，因君泪满巾。
寄独漉子
作者：屈大均
朝代：清
体裁：五言律诗

我从林屋洞，探得龙威书。赠尔浮沧海，游仙驾鲤鱼。云帆悬若木，乡路指扶胥。几夜罗浮月，相思望碧虚。
寄王丈予安
作者：屈大均
朝代：清
体裁：五言律诗

闻君在天目，服食黄精花。玉乳吸阳窦，花龛开暮霞。我怜若耶水，新作钓鱼槎。日日芙蓉里，看人出浣纱。
寄王山史
作者：屈大均
朝代：清
体裁：七言绝句

首阳太华何时合，一道黄河苦间之。愁绝白云与秋色，风陵渡口望君时。
寄王蒲衣
作者：屈大均
朝代：清
体裁：七言律诗

只今亦有蒲衣子，云卧南当大虎门。诗笔真如珠子树，书笼长见凤凰孙。袈裟岂得留高士，岣嵝何如在故园。紫水归人方咫尺，玉台巾好且相存。
寄真公
作者：屈大均
朝代：清
体裁：五言律诗

十度星岩去，依师一片霞。不因远公好，争见白莲花。醉石劳相待，浮云尚有家。持将兰蕙草，且结尔袈裟。
寄祁四丈西遁
作者：屈大均
朝代：清

桂树含炎德，敷荣霜霰间。款冬花严寒，相与同贞艰。峨峨冠浮云，锵锵呜玉环。惠而君好我，携手会稽山。仲尼如日月，光华为我颜。老聃其犹龙，变化在子闲。子闲多龙驹，食我玉山刍。文章天所授，五色为子娱。白鹿云中翔，鲤鱼九渊居。高深不可恃，久已充庖厨。嗟余薄长生，成仁心所须。潜神在玄默，与道为隆污。吾子独全归，寿考保无虞。
寄祁四丈西遁·其一
作者：屈大均
朝代：清
体裁：古风

桂树含炎德，敷荣霜霰间。款冬花严寒，相与同贞艰。峨峨冠浮云，锵锵呜玉环。惠而君好我，携手会稽山。仲尼如日月，光华为我颜。老聃其犹龙，变化在子闲。
寄祁四丈西遁·其二
作者：屈大均
朝代：清
体裁：古风

子闲多龙驹，食我玉山刍。文章天所授，五色为子娱。白鹿云中翔，鲤鱼九渊居。高深不可恃，久已充庖厨。嗟余薄长生，成仁心所须。潜神在玄默，与道为隆污。吾子独全归，寿考保无虞。
寄祝子坚丈
作者：屈大均
朝代：清

罗浮峰四百，尽让老人峰。箕踞石楼上，苍苍烟翠重。其旁为玉女，以下是黄龙。仙客相期甚，君来更植松。东南民献尽，一老在江滨。硕果开天物，芝华翼汉人。岁将逢甲子，天已厌庚申。八十多神智，先求万历臣。
寄祝子坚丈·其一
作者：屈大均
朝代：清
体裁：五言律诗

罗浮峰四百，尽让老人峰。箕踞石楼上，苍苍烟翠重。其旁为玉女，以下是黄龙。仙客相期甚，君来更植松。
寄祝子坚丈·其二
作者：屈大均
朝代：清
体裁：五言律诗

东南民献尽，一老在江滨。硕果开天物，芝华翼汉人。岁将逢甲子，天已厌庚申。八十多神智，先求万历臣。
寄程蚀庵
作者：屈大均
朝代：清
体裁：七言绝句

一浴汤泉六十秋，衣裳皎皎月华流。人间未有真山水，白鹤青鸾好自留。
寄程蚀庵
作者：屈大均
朝代：清
体裁：七言绝句

万壑松声吹泬寥，一松飞作一天桥。嗟君老作黄山客，独采松花不我招。
寄答华亭朱君
作者：屈大均
朝代：清
体裁：七言律诗

云间风雅未萧条，汝复悲歌起泖桥。垂老尚为蛮府客，思乡应作越人谣。羚羊探罢嘉鱼穴，华表书残锦石标。莫更崧台秋色里，愁从古木问前朝。
寄答新安黄黄生
作者：屈大均
朝代：清

淮清桥畔雨花间，人至江南自不閒。负尔黄山兼白岳，秋来又掩水云关。黄生洪仲吾知己，分手维扬已十年。黄在黄山洪白岳，洪今已没有谁怜。因君更自忆方舟，白首风霜苦竹秋。泪与飞花吹不尽，门前添作一溪流。洪仲当年著述多，凭君收拾与诗歌。黄山此日多山鬼，泣抱遗书向女萝。
寄答新安黄黄生·其一
作者：屈大均
朝代：清
体裁：七言绝句

淮清桥畔雨花间，人至江南自不閒。负尔黄山兼白岳，秋来又掩水云关。
寄答新安黄黄生·其三
作者：屈大均
朝代：清
体裁：七言绝句

因君更自忆方舟，白首风霜苦竹秋。泪与飞花吹不尽，门前添作一溪流。
寄答新安黄黄生·其二
作者：屈大均
朝代：清
体裁：七言绝句

黄生洪仲吾知己，分手维扬已十年。黄在黄山洪白岳，洪今已没有谁怜。
寄答新安黄黄生·其四
作者：屈大均
朝代：清
体裁：七言绝句

洪仲当年著述多，凭君收拾与诗歌。黄山此日多山鬼，泣抱遗书向女萝。
寄答王仲昭
作者：屈大均
朝代：清
体裁：七言律诗

平生知己桂山君，君若为龙我作云。湖海相将同白首，芝兰早得共清芬。风云动色惟高义，曰月争光岂至文。嗟子最能知此志，贻来书札思氤氲。
寄纪伯紫
作者：屈大均
朝代：清

钟山馀一老，呜咽故宫篇。禾黍哀何及，壶觞兴自怜。江南未归棹，蓟北空垂鞭。试望秦淮草，茫茫六代烟。旧曲清商好，新诗正雅多。生才天不偶，学道欲如何。萱草兰房树，桃花宝马驮。多方娱白首，世事任沧波。
寄纪伯紫·其一
作者：屈大均
朝代：清
体裁：五言律诗

钟山馀一老，呜咽故宫篇。禾黍哀何及，壶觞兴自怜。江南未归棹，蓟北空垂鞭。试望秦淮草，茫茫六代烟。
寄纪伯紫·其二
作者：屈大均
朝代：清
体裁：五言律诗

旧曲清商好，新诗正雅多。生才天不偶，学道欲如何。萱草兰房树，桃花宝马驮。多方娱白首，世事任沧波。
寄缪天自
作者：屈大均
朝代：清
体裁：五言律诗

浮云日千里，忽止南山阿。岂不怀天末，秋来风雨多。三湘空怅望，五岳竟蹉跎。早晚天台上，期君共薜萝。
寄萧山张杉
作者：屈大均
朝代：清
体裁：五言律诗

闻君白鱼潭，芦花秋半含。持竿皎月下，沽酒寒溪南。我欲游天姥，因之结草庵。会当遣双鹤，来此迎苏耽。
寄薛二
作者：屈大均
朝代：清

君戴芙蓉冠，几日罗浮返。芝房白玉童，应笑学仙晚。我在天台读道书，春风三月怅离居。盈盈一片流花水，欲共琴高驾鲤鱼。东西二樵山，有如日与月。相望不相知，梦魂常恍惚。四百馀峰高复低，难将七十二峰齐。飞桥恨不长千丈，朝向东樵暮向西。东樵四百三十二峰，西樵七十二峰。
寄薛二·其一
作者：屈大均
朝代：清
体裁：古风

君戴芙蓉冠，几日罗浮返。芝房白玉童，应笑学仙晚。我在天台读道书，春风三月怅离居。盈盈一片流花水，欲共琴高驾鲤鱼。
寄薛二·其二
作者：屈大均
朝代：清
体裁：古风

东西二樵山，有如日与月。相望不相知，梦魂常恍惚。四百馀峰高复低，难将七十二峰齐。飞桥恨不长千丈，朝向东樵暮向西。东樵四百三十二峰，西樵七十二峰。
寄谢北流
作者：屈大均
朝代：清
体裁：五言律诗

北流为政好，岂必学神仙。日夕临勾漏，令人忆稚川。丹砂亦尘垢，白玉自贞坚。不见停云什，相贻已数年。
寄赠九江曾丈并以为寿
作者：屈大均
朝代：清

九江临海目，山色似朝霞。岁晏馀三秀，林深有一家。早收多雁膳，春养亦鱼花。不觉成高隐，清霜满鬓华。暮年悲老骥，千里岂无心。剑有仇人字，诗多猛虎吟。茧蛾常八熟，松子已三寻。爱老还朱槿，枝枝拂玉琴。
寄赠九江曾丈并以为寿·其一
作者：屈大均
朝代：清
体裁：五言律诗

九江临海目，山色似朝霞。岁晏馀三秀，林深有一家。早收多雁膳，春养亦鱼花。不觉成高隐，清霜满鬓华。
寄赠九江曾丈并以为寿·其二
作者：屈大均
朝代：清
体裁：五言律诗

暮年悲老骥，千里岂无心。剑有仇人字，诗多猛虎吟。茧蛾常八熟，松子已三寻。爱老还朱槿，枝枝拂玉琴。
寄赠歙人汪伯子四十
作者：屈大均
朝代：清

不因仲弟好，安识伯兄贤。孝友寻常事，如君自可传。飞腾才四十，文藻且连翩。黄白双名岳，相期蹑紫烟。子舍多山水，娱亲烟翠重。乞将三十六，都作老人峰。为长已强仕，栖閒多好容。三珠三弟在，花萼有馀恭。
寄赠歙人汪伯子四十·其一
作者：屈大均
朝代：清
体裁：五言律诗

不因仲弟好，安识伯兄贤。孝友寻常事，如君自可传。飞腾才四十，文藻且连翩。黄白双名岳，相期蹑紫烟。
寄赠歙人汪伯子四十·其二
作者：屈大均
朝代：清
体裁：五言律诗

子舍多山水，娱亲烟翠重。乞将三十六，都作老人峰。为长已强仕，栖閒多好容。三珠三弟在，花萼有馀恭。
寄赠武进陈古民丈
作者：屈大均
朝代：清
体裁：五言律诗

令子称高逸，家临白鹤溪。有时从地肺，潜出洞庭西。书画松江似，风流董氏齐。岕茶亲制就，壶向二泉提。
寄赠高博罗
作者：屈大均
朝代：清
体裁：古风

使君昔宰罗浮西，讼堂水接罗阳溪。使君今宰罗浮东，浮碇高冈在县中。罗山为主浮为客，罗与浮分峰四百。使君岂亦一仙人，长与罗浮合精魄。为政风流近若何，著书应比葛洪多。仙方不屑言黄白，王道惟知保太和。我别罗浮亦已久，从军欲出飞狐口。不似浮山有所依，长与朱明为户牖。当年著得罗浮经，欲待功成勒翠屏。使君词赋应多载，留照山中御简亭。
寄钱唐毛稚黄
作者：屈大均
朝代：清
体裁：五言律诗

故人如有问，明月是平生。流照南屏上，秋风相与清。所思重携手，长啸一含情。白发且高卧，山书知已成。
寄陆太守
作者：屈大均
朝代：清

今代怜才者，当湖子大夫。以予骚圣后，狂简一时无。奖借多诗笔，追随许酒垆。报恩惭海客，慷慨泣明珠。谢公为郡日，数上会稽山。坐啸君无事，丹霞亦往还。文章奋禅藻，氛祲息台关。一道飞泉水，无生说未閒。
寄陆太守
作者：屈大均
朝代：清
体裁：五言律诗

君诗推典则，一一可弦歌。近日多新制，风骚变几何。明珠随月满，白雁及花过。南北枝枝好，来游满玉珂。
寄陆太守·其一
作者：屈大均
朝代：清
体裁：五言律诗

今代怜才者，当湖子大夫。以予骚圣后，狂简一时无。奖借多诗笔，追随许酒垆。报恩惭海客，慷慨泣明珠。
寄陆太守·其二
作者：屈大均
朝代：清
体裁：五言律诗

谢公为郡日，数上会稽山。坐啸君无事，丹霞亦往还。文章奋禅藻，氛祲息台关。一道飞泉水，无生说未閒。
寄陈恭尹
作者：屈大均
朝代：清
体裁：五言律诗

故国干戈后，怜君思寂寥。梁园谁授简，吴市独吹箫。细雨开秋日，疏钟上晚潮。美人未迟暮，玉佩好相招。
寄陈献孟
作者：屈大均
朝代：清
体裁：七言律诗

乌蛮滩水接牂牁，汝上横槎为伏波。东粤诗从西粤好，左江愁比右江多。持觞日日倾鹦鹉，学射朝朝试橐驼。归觐高堂当岁晏，白头相望在浮罗。
寄陈黄门
作者：屈大均
朝代：清
体裁：古风

美人游四海，滔滔伤不归。鼋鼍衔左黪，中流援者谁。我欲拔剑去，路长无粮资。人马皆饥豗，徬徨泪濡衣。驾言陟高冈，顺风呼所期。吾子白衣冠，呜咽前致辞。丈夫怀心胆，报德当乘时。母以天年终，聂政今何依。众人鸟兽散，弃我忽如遗。逝将衽金革，与子同驱驰。但视沧浪天，莫顾黄口儿。
寄静公郡佐
作者：屈大均
朝代：清
体裁：七言律诗

君为别驾亦诸侯，近自邕州转柳州。兄弟双江分左右，蛮夷一旦识春秋。雕弓既在龙城出，铜鼓还于象郡留。东粤故人相忆甚，题诗应寄五仙楼。
寄魏处士
作者：屈大均
朝代：清
体裁：七言律诗

女中高士金精卧，君亦狂歌在上头。王蠋自能存社稷，许衡那解读春秋。青天一半开奇石，白水千家截怒流。教授莫辞多弟子，异时王佐有人求。
寄黄山道者
作者：屈大均
朝代：清

松枝多变化，怪绝似诸峰。疑尔黄山客，前身亦一松。松与峰多怪，盘旋势万重。有时蝉蜕去，一半化为峰。三十六峰外，疑皆松所成。巨灵多变怪，一一本无情。
寄黄山道者·其一
作者：屈大均
朝代：清
体裁：五言绝句

松枝多变化，怪绝似诸峰。疑尔黄山客，前身亦一松。
寄黄山道者·其三
作者：屈大均
朝代：清
体裁：五言绝句

三十六峰外，疑皆松所成。巨灵多变怪，一一本无情。
寄黄山道者·其二
作者：屈大均
朝代：清
体裁：五言绝句

松与峰多怪，盘旋势万重。有时蝉蜕去，一半化为峰。
寄龚柴丈
作者：屈大均
朝代：清
体裁：五言律诗

我友惟龚胜，曾同辟谷来。人间无不可，鸾鹤莫相催。待奉白头母，兼之浮峤梅。遥遥向江左，共住清凉台。
寄龚柴丈
作者：屈大均
朝代：清
体裁：五言律诗

我有罗浮月，长悬四百峰。期君来玉涧，拂石听霜钟。五色麻姑鸟，千年啸父松。相依当岁宴，不复寄芙蓉。
寒塘曲
作者：屈大均
朝代：清
体裁：七言绝句

共照寒塘秋潋滟，波心恨杀芙蓉占。生憎郎爱水中人，笑与芙蓉看不厌。
寒食
作者：屈大均
朝代：清

烟雨催寒食，江南又暮春。可怜三月草，看尽六朝人。自与台城别，艰难觅故君。年年寒食日，望断孝陵云。
寒食
作者：屈大均
朝代：清
体裁：五言律诗

萧条寒食节，蒿里草茫茫。岁月添黄土，英雄聚白杨。报仇寻豫让，驱马渡清漳。辛苦邯郸子，从今老战场。
寒食·其一
作者：屈大均
朝代：清
体裁：五言绝句

烟雨催寒食，江南又暮春。可怜三月草，看尽六朝人。
寒食·其二
作者：屈大均
朝代：清
体裁：五言绝句

自与台城别，艰难觅故君。年年寒食日，望断孝陵云。
寒食北望燕京作
作者：屈大均
朝代：清

陵园那可望，万里冷烟迷。辛苦子鹃鸟，年年向北啼。白虹犹饮恨，黄雀尚衔恩。亦有冬青树，何繇种御园。
寒食北望燕京作·其一
作者：屈大均
朝代：清
体裁：五言绝句

陵园那可望，万里冷烟迷。辛苦子鹃鸟，年年向北啼。
寒食北望燕京作·其二
作者：屈大均
朝代：清
体裁：五言绝句

白虹犹饮恨，黄雀尚衔恩。亦有冬青树，何繇种御园。
寓居江乡有作
作者：屈大均
朝代：清
体裁：五言律诗

扶床多稚子，敦杖有慈亲。甘苦同黄菊，浮沉在白蘋。未归华夏国，犹是乱离人。松树能霜雪，天寒苍翠新。
寓山园吊祁忠敏公
作者：屈大均
朝代：清
体裁：古风

园林午澄霁，左右芙蓉披。浮舟弄清暾，遂至镜湖湄。阳涯云方散，阴峰露未晞。再拜清泠渊，泪下沾裳衣。吁嗟怀沙人，守道无委蛇。筑宫水中涘，兰橑莺粟楣。金峦开彩翠，玉溜滴葳蕤。方怀安石赏，遽与彭咸期。皇舆已败绩，发肤何以为。浩歌赴长湍，溯洄从九嶷。容与凌明霞，触石体不隳。怒潮为安流，靡濡鱼鳞衣。我祖维灵均，冠剑郁陆离。夫君交手去，重华以同归。玄烟横极浦，冲风激寒澌。投篇涕汍澜，日暮感舟师。
对月
作者：屈大均
朝代：清
体裁：五言律诗

一片含空雨，秋光水上多。无人临素镜，祗自弄金波。宿鸟惊寒起，流云逐影过。露华沾湿尽，犹自御纤罗。
对月
作者：屈大均
朝代：清
体裁：五言律诗

暮雨过天末，秋光出水滨。幽心知最早，白首见如新。皎洁终辞夜，悲欢几累人。他宵江海上，寂寞更相亲。
对梅
作者：屈大均
朝代：清

只须开一树，香已满含风。清绝无魂梦，相看至夜中。一朵朝来吐，闻香识是春。天将香所自，密与岁寒人。谁道南无雪，纷纷作早梅。枝头有红翠，一啄一花开。朝来山喜鹊，踏折一枝长。乱落苍苔面，泥沾亦自香。春入南枝早，含香不欲开。为天留一半，风日莫相催。春来春不见，春只在香中。春与香无别，氤氲满碧空。一花春已满，香外更无春。不是从清夜，闻香岂得真。香是春所为，花含自不知。微风莫吹去，留与美人期。不须过隔浦，香自逐人来。多谢春风好，枝枝吹得开。香透坚冰出，开时及一阳。沾苔君莫扫，片片是春光。向夕山烟敛，花光一片寒。若非香不断，都作月明看。岁寒群动息，惊见早梅新。一夕冲冰雪，春光漏与人。荣落虽无意，馨香亦有时。开从长至候，万物未曾知。冰以寒风壮，春从何处寻。梅花知最早，天地此时心。南国虽无雪，纷纷在鬓丝。梅花吾与汝，同是白头时。香是美人心，因风寄竹林。定知云卧者，为我弄清琴。寂寂空林里，花开若有人。夜深枝上鸟，惊出月光频。花蒂虽云弱，凝冰冻不飞。春风最相惜，吹上美人衣。绿萼晴难吐，黄须冻易凝。莫教飞入掌，一点亦春冰。花含太古雪，一片已寒人。不是馨香绝，如何答好春。一夕春风动，花开自不知。无人从太古，识得未香时。不是冲寒放，春风岂有香。众芳犹混沌，吐萼待三阳。叶尽花全发，枝枝透月明。影从人外散，香以夜来清。未开香已出，静者以心闻。日夕幽窗里，忘情赖有君。夜半开还阖，天心在一花。香从元气出，独自作春华。独坐忘清昼，香微易入神。不须开万蕊，已得太和真。欲折枝高出，烟凝望欲空。光生三径月，香作一林风。天寒香更发，花定不知寒。多谢风兼雪，吹花透肺肝。花开罢读书，相对一冬馀。香使春风暖，氤氲满太虚。相看忘语默，心以暗香通。不忍扃扉卧，迟回夜月中。花以香为教，闻香每发机。春风如有意，吹入客心微。花开当静者，无语只馨香。神契谁能似，依依水一方。夜半春风转，惊梅此水涯。吹开人不识，一一是心华。香使神清爽，先春为我开。微风吹不去，香自返魂来。香中无所有，心忽以香生。一点为香母，氤氲不可名。春光才一点，已觉早梅清。不是香含吐，安知最有情。夜来庭砌上，使我月明多。一片如冰雪，流光奈尔何。香自梅花始，春从子夜回。坐深烟影下，心与蕊争开。香自暗中生，消人寂寞情。闻香难入定，徙倚到深更。
对梅·其一
作者：屈大均
朝代：清
体裁：五言绝句

只须开一树，香已满含风。清绝无魂梦，相看至夜中。
对梅·其七
作者：屈大均
朝代：清
体裁：五言绝句

一花春已满，香外更无春。不是从清夜，闻香岂得真。
对梅·其三
作者：屈大均
朝代：清
体裁：五言绝句

谁道南无雪，纷纷作早梅。枝头有红翠，一啄一花开。
对梅·其三十
作者：屈大均
朝代：清
体裁：五言绝句

相看忘语默，心以暗香通。不忍扃扉卧，迟回夜月中。
对梅·其三十一
作者：屈大均
朝代：清
体裁：五言绝句

花以香为教，闻香每发机。春风如有意，吹入客心微。
对梅·其三十七
作者：屈大均
朝代：清
体裁：五言绝句

夜来庭砌上，使我月明多。一片如冰雪，流光奈尔何。
对梅·其三十三
作者：屈大均
朝代：清
体裁：五言绝句

夜半春风转，惊梅此水涯。吹开人不识，一一是心华。
对梅·其三十九
作者：屈大均
朝代：清
体裁：五言绝句

香自暗中生，消人寂寞情。闻香难入定，徙倚到深更。
对梅·其三十二
作者：屈大均
朝代：清
体裁：五言绝句

花开当静者，无语只馨香。神契谁能似，依依水一方。
对梅·其三十五
作者：屈大均
朝代：清
体裁：五言绝句

香中无所有，心忽以香生。一点为香母，氤氲不可名。
对梅·其三十八
作者：屈大均
朝代：清
体裁：五言绝句

香自梅花始，春从子夜回。坐深烟影下，心与蕊争开。
对梅·其三十六
作者：屈大均
朝代：清
体裁：五言绝句

春光才一点，已觉早梅清。不是香含吐，安知最有情。
对梅·其三十四
作者：屈大均
朝代：清
体裁：五言绝句

香使神清爽，先春为我开。微风吹不去，香自返魂来。
对梅·其九
作者：屈大均
朝代：清
体裁：五言绝句

不须过隔浦，香自逐人来。多谢春风好，枝枝吹得开。
对梅·其二
作者：屈大均
朝代：清
体裁：五言绝句

一朵朝来吐，闻香识是春。天将香所自，密与岁寒人。
对梅·其二十
作者：屈大均
朝代：清
体裁：五言绝句

花含太古雪，一片已寒人。不是馨香绝，如何答好春。
对梅·其二十一
作者：屈大均
朝代：清
体裁：五言绝句

一夕春风动，花开自不知。无人从太古，识得未香时。
对梅·其二十七
作者：屈大均
朝代：清
体裁：五言绝句

欲折枝高出，烟凝望欲空。光生三径月，香作一林风。
对梅·其二十三
作者：屈大均
朝代：清
体裁：五言绝句

叶尽花全发，枝枝透月明。影从人外散，香以夜来清。
对梅·其二十九
作者：屈大均
朝代：清
体裁：五言绝句

花开罢读书，相对一冬馀。香使春风暖，氤氲满太虚。
对梅·其二十二
作者：屈大均
朝代：清
体裁：五言绝句

不是冲寒放，春风岂有香。众芳犹混沌，吐萼待三阳。
对梅·其二十五
作者：屈大均
朝代：清
体裁：五言绝句

夜半开还阖，天心在一花。香从元气出，独自作春华。
对梅·其二十八
作者：屈大均
朝代：清
体裁：五言绝句

天寒香更发，花定不知寒。多谢风兼雪，吹花透肺肝。
对梅·其二十六
作者：屈大均
朝代：清
体裁：五言绝句

独坐忘清昼，香微易入神。不须开万蕊，已得太和真。
对梅·其二十四
作者：屈大均
朝代：清
体裁：五言绝句

未开香已出，静者以心闻。日夕幽窗里，忘情赖有君。
对梅·其五
作者：屈大均
朝代：清
体裁：五言绝句

春入南枝早，含香不欲开。为天留一半，风日莫相催。
对梅·其八
作者：屈大均
朝代：清
体裁：五言绝句

香是春所为，花含自不知。微风莫吹去，留与美人期。
对梅·其六
作者：屈大均
朝代：清
体裁：五言绝句

春来春不见，春只在香中。春与香无别，氤氲满碧空。
对梅·其十
作者：屈大均
朝代：清
体裁：五言绝句

香透坚冰出，开时及一阳。沾苔君莫扫，片片是春光。
对梅·其十一
作者：屈大均
朝代：清
体裁：五言绝句

向夕山烟敛，花光一片寒。若非香不断，都作月明看。
对梅·其十七
作者：屈大均
朝代：清
体裁：五言绝句

寂寂空林里，花开若有人。夜深枝上鸟，惊出月光频。
对梅·其十三
作者：屈大均
朝代：清
体裁：五言绝句

荣落虽无意，馨香亦有时。开从长至候，万物未曾知。
对梅·其十九
作者：屈大均
朝代：清
体裁：五言绝句

绿萼晴难吐，黄须冻易凝。莫教飞入掌，一点亦春冰。
对梅·其十二
作者：屈大均
朝代：清
体裁：五言绝句

岁寒群动息，惊见早梅新。一夕冲冰雪，春光漏与人。
对梅·其十五
作者：屈大均
朝代：清
体裁：五言绝句

南国虽无雪，纷纷在鬓丝。梅花吾与汝，同是白头时。
对梅·其十八
作者：屈大均
朝代：清
体裁：五言绝句

花蒂虽云弱，凝冰冻不飞。春风最相惜，吹上美人衣。
对梅·其十六
作者：屈大均
朝代：清
体裁：五言绝句

香是美人心，因风寄竹林。定知云卧者，为我弄清琴。
对梅·其十四
作者：屈大均
朝代：清
体裁：五言绝句

冰以寒风壮，春从何处寻。梅花知最早，天地此时心。
对梅·其四
作者：屈大均
朝代：清
体裁：五言绝句

朝来山喜鹊，踏折一枝长。乱落苍苔面，泥沾亦自香。
对水仙花题画中水仙花兼紫芝怪石
作者：屈大均
朝代：清
体裁：七言律诗

凌波看与宓妃同，半在丹青半水中。香气分从冰练出，清姿交映玉壶空。先春著粉教如雪，向夕生寒不待风。最是芝华相伴好，太湖石上一丛丛。
对瓶花作
作者：屈大均
朝代：清

日插名花三两枝，瓶中开落梦先知。酒中时有荼蘼片，香赖闺人拾不迟。十种花归一胆瓶，炉香不热有馀馨。鬟边未许人私戴，茉莉时分数朵青。
对瓶花作·其一
作者：屈大均
朝代：清
体裁：七言绝句

日插名花三两枝，瓶中开落梦先知。酒中时有荼蘼片，香赖闺人拾不迟。
对瓶花作·其二
作者：屈大均
朝代：清
体裁：七言绝句

十种花归一胆瓶，炉香不热有馀馨。鬟边未许人私戴，茉莉时分数朵青。
对花作
作者：屈大均
朝代：清

槿花能爱老，开向白头人。那得还童术，为君留暮春。芙蓉三日醉，菡萏一秋香。白首难忘汝，相依此瘴乡。佛桑花上花，红者如朝霞。自可成春酒，无烦采日华。
对花作·其一
作者：屈大均
朝代：清
体裁：五言绝句

槿花能爱老，开向白头人。那得还童术，为君留暮春。
对花作·其三
作者：屈大均
朝代：清
体裁：五言绝句

佛桑花上花，红者如朝霞。自可成春酒，无烦采日华。
对花作·其二
作者：屈大均
朝代：清
体裁：五言绝句

芙蓉三日醉，菡萏一秋香。白首难忘汝，相依此瘴乡。
对菊作
作者：屈大均
朝代：清
体裁：五言律诗

金钱惟有汝，朵朵不曾贫。但觉香清烈，安知味苦辛。秋容寒更淡，晚节老逾真。不是陶彭泽，谁为采采人。
寻东皋旧址
作者：屈大均
朝代：清

玉带桥东畔，蘼芜战血斑。凄凉一曲水，知是锦袍湾。江皋春不至，一片战场红。血作潺湲水，魂为飒沓风。
寻东皋旧址·其一
作者：屈大均
朝代：清
体裁：五言绝句

玉带桥东畔，蘼芜战血斑。凄凉一曲水，知是锦袍湾。
寻东皋旧址·其二
作者：屈大均
朝代：清
体裁：五言绝句

江皋春不至，一片战场红。血作潺湲水，魂为飒沓风。
寻墓诗为徐护卫作
作者：屈大均
朝代：清
体裁：古风

嗟君何不怙，十一丧而母。四十不知墓，匍匐来陇首。珠江当其前，龟峰在其后。蔓草既已平，牛羊满林薮。号泣依旻天，水浆恒不口。神明欲告人，不向蓍龟取。蓍龟亦不知，精诚自相偶。白骨忽踊跃，潜寐黄泉久。浅土二尺中，待儿陈絮酒。孝思所凝结，玉红自不朽。心作漆灯光，耿耿悬培塿。一穴乍明灭，莓苔积已厚。蝼蚁所盘旋，咫尺劳相守。昏绝忽僵仆，山鬼牵左肘。肘下即瓷棺，阙地大逾斗。刳血何淋漓，涓滴归无有。白骨忽复肉，生气怀中走。幽明一呼吸，生死相为寿。薰用都梁香，惊精返窗牖。西王好戴胜，麻姑未蓬首。喜见出腹子，丈夫顷而黝。才气世无双，豪杰效奔走。显亲始羽林，养志胜肥牡。石奋性恭谨，厕腧昔在手。老犹孺子慕，仁爱及诸舅。灵爽所凭依，重封庶不苟。锦绮裣纵横，芳香相杂糅。重招先考魂，嫡妣同樽缶。黄沉雕琢之，血花涂左右。高作马鬣形，合葬仍兹阜。泪作一泓泉，身为白杨柳。阴风长萧萧，石马助悲吼。行人纷掩泣，看尔土亲负。赐祭会有时，汤沐百馀亩。
寻菊
作者：屈大均
朝代：清

花头垂雨重，朵朵湿云边。日照寒英少，霜含苦蕊偏。秋深惟汝在，岁晏欲谁妍。野外还迟暮，相寻及雪前。饥春愁谷尽，菊叶正鲜新。欲种无閒地，能餐即古人。兰分肥士满，竹作短篱频。甘雪多瀸润，苗长欲过邻。
寻菊·其一
作者：屈大均
朝代：清
体裁：五言律诗

花头垂雨重，朵朵湿云边。日照寒英少，霜含苦蕊偏。秋深惟汝在，岁晏欲谁妍。野外还迟暮，相寻及雪前。
寻菊·其二
作者：屈大均
朝代：清
体裁：五言律诗

饥春愁谷尽，菊叶正鲜新。欲种无閒地，能餐即古人。兰分肥士满，竹作短篱频。甘雪多瀸润，苗长欲过邻。
寿东莞令
作者：屈大均
朝代：清
体裁：七言律诗

新年花柳暖争开，茂宰椒觞是寿杯。四百峰霞扶日出，东西江水送春来。三城吏治推经术，一代公卿让赋才。鸾鸟已翔榆次县，岁星行上柏梁台。
寿东莞周丈
作者：屈大均
朝代：清
体裁：七言律诗

当年五老园中客，文采翩翩号石林。此日寻仙从地肺，知君观易得天心。梅花乱点宜春酒，桂树多栖捣药禽。户外罗浮峰四百，殷勤一日一峰吟。
寿东莞杜明府母李太夫人
作者：屈大均
朝代：清
体裁：七言律诗

先公温润秦君子，令嗣循良汉大夫。八座起居房氏有，五经传授孟家无。侯多膏泽从王母，人祝期颐似鲍姑。邑近罗浮仙药满，端阳先献石菖蒲。
寿两广制府
作者：屈大均
朝代：清

占甫兼文武，诗多肆好风。崧高还自诵，燕喜复谁同。孝友期张仲，经营似召公。对扬称万寿，受命正无穷。元老多风雅，西京一代才。繇来大司马，诗冠柏梁台。五岭为铜柱，三江作玉杯。持将介眉寿，复有庾关梅。名世生东浙，文成复有人。天南开节钺，岭外起经纶。雷电成章早，山河入誓新。炎方永师保，天与大年春。
寿两广制府·其一
作者：屈大均
朝代：清
体裁：五言律诗

占甫兼文武，诗多肆好风。崧高还自诵，燕喜复谁同。孝友期张仲，经营似召公。对扬称万寿，受命正无穷。
寿两广制府·其三
作者：屈大均
朝代：清
体裁：五言律诗

名世生东浙，文成复有人。天南开节钺，岭外起经纶。雷电成章早，山河入誓新。炎方永师保，天与大年春。
寿两广制府·其二
作者：屈大均
朝代：清
体裁：五言律诗

元老多风雅，西京一代才。繇来大司马，诗冠柏梁台。五岭为铜柱，三江作玉杯。持将介眉寿，复有庾关梅。
寿两广制府吴公
作者：屈大均
朝代：清

三度嘉鱼候，端江鼓棹回。黄冠趋幕府，赤舄在崧台。旨酒知难老，新梅况早开。春风吹燕喜，散作太和来。岁岁来称寿，康公见秀眉。上天平格日，南海至于时。地暖嫌无雪，花寒喜有枝。炎方有公在，春色不教迟。台门枕岳庭，襟带尽沧溟。北斗斟元气，南郊礼寿星。神明归化育，文武得仪刑。作诵多髦士，纷葩勒翠屏。
寿两广制府吴公·其一
作者：屈大均
朝代：清
体裁：五言律诗

三度嘉鱼候，端江鼓棹回。黄冠趋幕府，赤舄在崧台。旨酒知难老，新梅况早开。春风吹燕喜，散作太和来。
寿两广制府吴公·其三
作者：屈大均
朝代：清
体裁：五言律诗

台门枕岳庭，襟带尽沧溟。北斗斟元气，南郊礼寿星。神明归化育，文武得仪刑。作诵多髦士，纷葩勒翠屏。
寿两广制府吴公·其二
作者：屈大均
朝代：清
体裁：五言律诗

岁岁来称寿，康公见秀眉。上天平格日，南海至于时。地暖嫌无雪，花寒喜有枝。炎方有公在，春色不教迟。
寿光轩作
作者：屈大均
朝代：清
体裁：五言律诗

白发犹良食，婆娑花树阴。弄雏过白日，饮乳向青琴。菡萏无双薏，鸤鸠只一心。膝前孩笑好，两两助清吟。
寿前刺史彭君
作者：屈大均
朝代：清
体裁：七言律诗

望汉台临百粤雄，苍茫秋色似云中。红旗晚闪三城日，画角寒吹万马风。太守声华高武库，将军礼数起文翁。铙歌为尔千金寿，醉倒天南紫菊丛。
寿南雄太守母夫人
作者：屈大均
朝代：清
体裁：七言律诗

太守旧称崔实母，大夫今亦五原同。神明本自传师氏，清静何烦友盖公。夕膳亲调朱萼雪，春行人沐赤棠风。天南德教台关始，十郡慈光望不穷。
寿吴云遇先生
作者：屈大均
朝代：清
体裁：古风

先帝诸词臣，天南有其二。一惟我吴公，冠冕庶尝士。三朝无实录，史官久不备。简讨方须才，兼书行在事。公时当圣心，回翔清切地。石室书初抽，崧台草亦视。岂谓复西巡，君臣忽相弃。霓旌若转蓬，万里追难至。匍匐返岩阿，天颜在寤寐。渊明居玉京，子真隐梅市。义不慕长生，所怀沟壑志。忽尔享期颐，神明以无累。先朝一耆旧，天留有深意。须发虽皤然，精纯若童稚。令子富才华，文章为酒食。丹青与草书，一一供亲嗜。鹤鸣喜在阴，天籁日相媚。父歌紫芝篇，子疏白华义。何以轩冕为，山水娱仁智。岁寒独后凋，努力为苍翠。荫我半生枝，得成清庙器。
寿季母唐夫人
作者：屈大均
朝代：清
体裁：五言律诗

作令罗浮下，而夫鲍靓贤。留丹与妻子，食作地行仙。蛱蝶麻姑物，梅花玉女泉。凤雏能孝养，文采更翩翩。
寿尹丈
作者：屈大均
朝代：清
体裁：五言律诗

南国长生树，无如细叶榕。横斜炎海上，绝似老人峰。太古一黄发，婆娑烟翠浓。林边有春酒，鸾鹤尽相从。
寿尹丈
作者：屈大均
朝代：清
体裁：七言律诗

日出罗浮紫翠重，芙蓉争绕老人峰。天因四皓生芝草，汉有孤臣在赤松。坐处花深灵寿几，梦馀风过曜真钟。山公膝下能娱志，春酒今朝沆瀣浓。
寿尹太翁二十韵
作者：屈大均
朝代：清
体裁：五言排律

二岳罗浮峙，三门涨海通。神仙多窟宅，造化在房栊。大老元姜父，真人是尹雄。角应生左鬓，光已转方瞳。井有丹砂汁，堂多桂树风。兵钤开大鲤，王猎待非熊。往日为郎早，筹边奏草工。老臣方祭酒，令子已得弓。璞玉人难器，盐梅望正崇。今朝持大斗，与客上新丰。柔色思春草，精心格上穹。灵芝宫阙似，巨枣瓠瓜同。玉杖敦三老，丹经得八公。笙诗尊绛萼，舞曲艳惊鸿。物贵珊瑚市，人欢薝卜丛。鹧鸪峰拱北，蝴蝶洞朝东。雨滴黄旗翠，花流碧甲红。登临长自乐，吟咏晚逾攻。神器须黄绮，名儒必马融。愿言颐养备，与道共无穷。
寿尹恒复丈
作者：屈大均
朝代：清

一老在罗阳，天留白发长。芝华先代秀，菊蕊古人香。道以神仙小，身从隐逸强。閒时犹有梦，梦向凤池翔。隐几知何处，蘧蘧八十秋。小儿犹白马，老子已青牛。经史为金液，衣冠在石楼。受书诸弟子，采采愧蜉蝣。
寿尹恒复丈·其一
作者：屈大均
朝代：清
体裁：五言律诗

一老在罗阳，天留白发长。芝华先代秀，菊蕊古人香。道以神仙小，身从隐逸强。閒时犹有梦，梦向凤池翔。
寿尹恒复丈·其二
作者：屈大均
朝代：清
体裁：五言律诗

隐几知何处，蘧蘧八十秋。小儿犹白马，老子已青牛。经史为金液，衣冠在石楼。受书诸弟子，采采愧蜉蝣。
寿广州太守刘公
作者：屈大均
朝代：清
体裁：七言律诗

天南文献藉公传，僧孺风流映后先。扇子聚珠曾不执，沉香成浦更无边。由来葛鲍能为政，岂有龚黄不是仙。十月小春梅已蕊，天心多在未寒前。
寿张侯提督
作者：屈大均
朝代：清
体裁：七言律诗

翩翩儒雅起边州，出入中朝将相优。一代长城贤父子，千年封爵古公侯。时平好缓黄河带，身逸须垂太华旒。三十登坛还介弟，鹰扬人羡富春秋。
寿张母
作者：屈大均
朝代：清
体裁：五言律诗

令子青云早，翱翔尉北堂。不因熊胆苦，争得凤毛长。秬黍三春酒，梅花十月觞。诗人歌寿母，风雅有馀香。
寿张观察
作者：屈大均
朝代：清

公来南越重，忠孝将门高。奕叶山河固，连枝节钺劳。逢迎过锦里，剪拂及珠毛。公宴多风雅，纵横奋彩毫。玉门飞将种，大烈早丕承。岭表新心膂，河西旧股肱。友于连衮绣，臣节凛渊冰。天上张公子，名扬自少陵。英灵从二华，生甫菊花辰。文武凭师表，功勋作懿亲。日生南海夜，秋似朔方春。宪府高开处，恩威遍越人。下车方数月，未暇事登临。瓴甋陶公力，楸枰谢傅心。衡文高玉尺，化俗善雕琴。祖述风骚得，洋洋正始音。生理严公在，飘零念鬓华。客情依节制，诗说爱纷葩。勿复劳裴冕，全应作浣花。元戎驱小队，时过野人家。殷勤严仆射，情向瀼西分。乳酒怜渔父，山瓶送马军。风流还此日，倡和更如云。献寿无他物，黄华绝世芬。
寿张观察·其一
作者：屈大均
朝代：清
体裁：五言律诗

公来南越重，忠孝将门高。奕叶山河固，连枝节钺劳。逢迎过锦里，剪拂及珠毛。公宴多风雅，纵横奋彩毫。
寿张观察·其三
作者：屈大均
朝代：清
体裁：五言律诗

英灵从二华，生甫菊花辰。文武凭师表，功勋作懿亲。日生南海夜，秋似朔方春。宪府高开处，恩威遍越人。
寿张观察·其二
作者：屈大均
朝代：清
体裁：五言律诗

玉门飞将种，大烈早丕承。岭表新心膂，河西旧股肱。友于连衮绣，臣节凛渊冰。天上张公子，名扬自少陵。
寿张观察·其五
作者：屈大均
朝代：清
体裁：五言律诗

生理严公在，飘零念鬓华。客情依节制，诗说爱纷葩。勿复劳裴冕，全应作浣花。元戎驱小队，时过野人家。
寿张观察·其六
作者：屈大均
朝代：清
体裁：五言律诗

殷勤严仆射，情向瀼西分。乳酒怜渔父，山瓶送马军。风流还此日，倡和更如云。献寿无他物，黄华绝世芬。
寿张观察·其四
作者：屈大均
朝代：清
体裁：五言律诗

下车方数月，未暇事登临。瓴甋陶公力，楸枰谢傅心。衡文高玉尺，化俗善雕琴。祖述风骚得，洋洋正始音。
寿李中丞
作者：屈大均
朝代：清
体裁：五言律诗

召公至南海，疆理尽炎荒。一柱分新息，三城控夜郎。恩深蕉浦雨，威凛柏台霜。父老争为寿，菖蒲九节长。
寿李叟
作者：屈大均
朝代：清
体裁：七言律诗

野老相逢汝最贤，知予心在上皇前。曾无白发当明镜，为有青尊养大年。蝴蝶不须分物我，蜉蝣亦解笑神仙。桃花岁岁能多食，自得童颜绝世妍。
寿李太君
作者：屈大均
朝代：清
体裁：五言律诗

生长神仙窟，为邻是鲍姑。车轮儿蛱蝶，烽火女珊瑚。戴胜光华发，裁花作紫襦。膝前多令子，分得黍珠无。
寿李番禺
作者：屈大均
朝代：清
体裁：七言律诗

青莲昔爱崔秋浦，鲍靓今留葛稚川。清露自餐浮峤外，白云那到讼堂前。难逢一代循良令，欲献长生内外篇。词赋已光山水县，风流更有草书传。
寿榆林赵侯
作者：屈大均
朝代：清

旗偃黄花岭，笳沉白草沟。武安勤飨士，太尉暇登楼。霸气沙陀早，军声阴馆秋。无须黄老术，儒将自风流。幕府依严武，溪堂筑浣花。雄才惊不世，浪迹托为家。岳吐孤生竹，天含五色霞。年年持献寿，忠信是丹砂。
寿榆林赵侯·其一
作者：屈大均
朝代：清
体裁：五言律诗

旗偃黄花岭，笳沉白草沟。武安勤飨士，太尉暇登楼。霸气沙陀早，军声阴馆秋。无须黄老术，儒将自风流。
寿榆林赵侯·其二
作者：屈大均
朝代：清
体裁：五言律诗

幕府依严武，溪堂筑浣花。雄才惊不世，浪迹托为家。岳吐孤生竹，天含五色霞。年年持献寿，忠信是丹砂。
寿母
作者：屈大均
朝代：清

我生遘丧乱，周游悲道穷。发肤虽至昵，相依不克终。子春难全归，豫让靡成功。仰辜昊天德，俯愧白华躬。兹辰介春醴，瓶罍无光容。捧土塞盟津，吹琯回条风。微志苟不移，庶可慰尸饔。朱陵有药市，我父为韩康。东王教服食，仙去路渺茫。远瞻松槚上，近察几筵傍。神灵何倏忽，令母早年孀。白鹤思令威，黄鹄悲陶婴。悠悠圣善心，与我旻天长。母子相流连，如月在沧浪。沧浪水清彻，所以娱娥光。母寒裁复裈，儿寒持熨斗。隆冬天雨霜，清苦徒相守。偕隐似绵山，躬耕无谷口。今朝逢令辰，何以介眉寿。凿冰取嘉鱼，采兰为肥牡。堂堂予处子，被褐怀琼玖。不义如浮云，岂足娱诸舅。青松冒霜雪，岁寒希阳春。仰绝高天覆，俯凭坤厚仁。婉娈怀袖间，蔼如狐白温。尸鸠未均养，所嗟俱贫辛。长息刺绣文，次息倚市门。终岁何劬劬，钱刀无一存。龙绡匪冬衣，燕麦匪朝餐。徒持孺子颜，嬉笑相承欢。葳蕤三珠树，上有孤凤凰。凝神慕姑射，尧舜如秕糠。大子歌离骚，中子进椒浆。小子射白鹿，为脯陈高堂。勤劳文伯母，勖以追圭璋。日抱金乌飞，月怀灵兔翔。精华相呼噏，为命与天臣。西王有青鸟，奉使何温恭。朝登麻姑台，戴胜相随从。中妇献缃襦，小妇调丝桐。阿母乐欣欣，饮酒颜鲜红。兰花结萱草，千叶开芙蓉。念我托神仙，不昏如青童。幽幽匏瓜星，独处银河东。罗浮五色鸟，绛翎是君王。生男为鸿鹄，生女为鸳鸯。嗟余有两妹，口噤难衔将。风雨日漂摇，尝忧巢穴伤。侯光方赁舂，令晖日缝裳。穷苦不遭时，令母怆中肠。婿贫若珠玉，女淑宜糟糠。庶几抱潜德，来共拜嘉庆。神龙何光彩，乘道而浮游。非阴复非阳，归我太清居。暮如蓬海月，为母掌中珠。朝如扶桑霞，为母身上襦。天下乃尘垢，真人色不渝。虽无人爵荣，其乐如华胥。愿亲且安坐，清琴听徐徐。
寿母
作者：屈大均
朝代：清
体裁：古风

文武道未坠，圣谟何洋洋。我生获胎教，少小修天常。早岁负剑游，所希应帝王。天命在庭闱，贤母知废兴。年今至八旬，灵寿自翱翔。岳莲标独干，嫠星流孤光。母为飞鹊镜，子为蛾眉妆。形影不相离，从今至千霜。
寿母·其一
作者：屈大均
朝代：清
体裁：古风

我生遘丧乱，周游悲道穷。发肤虽至昵，相依不克终。子春难全归，豫让靡成功。仰辜昊天德，俯愧白华躬。兹辰介春醴，瓶罍无光容。捧土塞盟津，吹琯回条风。微志苟不移，庶可慰尸饔。
寿母·其七
作者：屈大均
朝代：清
体裁：古风

罗浮五色鸟，绛翎是君王。生男为鸿鹄，生女为鸳鸯。嗟余有两妹，口噤难衔将。风雨日漂摇，尝忧巢穴伤。侯光方赁舂，令晖日缝裳。穷苦不遭时，令母怆中肠。婿贫若珠玉，女淑宜糟糠。庶几抱潜德，来共拜嘉庆。
寿母·其三
作者：屈大均
朝代：清
体裁：古风

母寒裁复裈，儿寒持熨斗。隆冬天雨霜，清苦徒相守。偕隐似绵山，躬耕无谷口。今朝逢令辰，何以介眉寿。凿冰取嘉鱼，采兰为肥牡。堂堂予处子，被褐怀琼玖。不义如浮云，岂足娱诸舅。
寿母·其二
作者：屈大均
朝代：清
体裁：古风

朱陵有药市，我父为韩康。东王教服食，仙去路渺茫。远瞻松槚上，近察几筵傍。神灵何倏忽，令母早年孀。白鹤思令威，黄鹄悲陶婴。悠悠圣善心，与我旻天长。母子相流连，如月在沧浪。沧浪水清彻，所以娱娥光。
寿母·其五
作者：屈大均
朝代：清
体裁：古风

葳蕤三珠树，上有孤凤凰。凝神慕姑射，尧舜如秕糠。大子歌离骚，中子进椒浆。小子射白鹿，为脯陈高堂。勤劳文伯母，勖以追圭璋。日抱金乌飞，月怀灵兔翔。精华相呼噏，为命与天臣。
寿母·其八
作者：屈大均
朝代：清
体裁：古风

神龙何光彩，乘道而浮游。非阴复非阳，归我太清居。暮如蓬海月，为母掌中珠。朝如扶桑霞，为母身上襦。天下乃尘垢，真人色不渝。虽无人爵荣，其乐如华胥。愿亲且安坐，清琴听徐徐。
寿母·其六
作者：屈大均
朝代：清
体裁：古风

西王有青鸟，奉使何温恭。朝登麻姑台，戴胜相随从。中妇献缃襦，小妇调丝桐。阿母乐欣欣，饮酒颜鲜红。兰花结萱草，千叶开芙蓉。念我托神仙，不昏如青童。幽幽匏瓜星，独处银河东。
寿母·其四
作者：屈大均
朝代：清
体裁：古风

青松冒霜雪，岁寒希阳春。仰绝高天覆，俯凭坤厚仁。婉娈怀袖间，蔼如狐白温。尸鸠未均养，所嗟俱贫辛。长息刺绣文，次息倚市门。终岁何劬劬，钱刀无一存。龙绡匪冬衣，燕麦匪朝餐。徒持孺子颜，嬉笑相承欢。
寿水部太翁
作者：屈大均
朝代：清
体裁：七言律诗

水部风流动禁闱，衮衣持作老莱衣。天将一老留东海，国有孤臣在少微。羽客罗浮来凤子，仙书林屋得龙威。退朝清兴多丝竹，一一笙诗奏不违。
寿江节母
作者：屈大均
朝代：清
体裁：古风

卫风歌靡他，恒辞贵从一。春秋诸列女，伯姬固无匹。自母失所天，艰贞矢永毕。十五奉罗巾，二十罢瑶瑟。供养代良人，甘肥机中出。有时倚柱吟，鲁女同忧恤。朝上君姑堂，暮入叔姑室。姑言妇未亡，亦如儿在膝。皇天悯苦寒，与母以白日。年今已五旬，鬓发尚如漆。鞠育一雏鹓，诗书去骄逸。蟾兔在腹中，月光长盛实。
寿汪虞部
作者：屈大均
朝代：清
体裁：古风

南阳老人汉郎官，七十面如红玉盘。家近浮丘丈人馆，御女早得轩皇丹。二月罗浮大蝴蝶，纷纷出茧食花叶。山人言是小凤凰，五色之鸟为臣妾。有似君家诸小郎，三岁四岁初扶床。琳琅尽是天庙器，神仙之雏不可当。君今垂老多欢乐，左鬓会应生肉角。著书已当内外篇，采药还期南北岳。从来大道贵传人，长生有术予将学。
寿洪水部
作者：屈大均
朝代：清
体裁：七言律诗

翠华当日驻崧台，君作曹郎已见才。天为祖宗留大老，人从烟水得深杯。花争作菂穿桥出，鸟喜收香入户来。龙马精神谁得似，七旬今正离珠胎。
寿端州太守
作者：屈大均
朝代：清
体裁：七言律诗

峡东牂江更不开，七峰回合即崧台。使君一作诸侯长，令望频高九郡来。南越只今憔悴甚，西秦自昔霸王才。祝公眉寿如豳雅，膏雨多于春酒杯。
寿萧山周斗垣丈
作者：屈大均
朝代：清
体裁：五言律诗

高隐湘湖曲，年过九十秋。天遗一老在，人以八朝留。白发中华物，黄云故国愁。仙成将令子，注籍向罗浮。
寿西洋郭丈
作者：屈大均
朝代：清
体裁：七言律诗

书床花发贝多罗，鹦鹉堂前解唱歌。明月新生珠子树，白云初熟玉山禾。千年命缕丝能续，七日仙棋著更多。最是端阳榴火好，为君流照玉颜酡。
寿郑母何太夫人
作者：屈大均
朝代：清
体裁：七言律诗

舞爱莱衣袖最长，翩翩犹带紫宸香。白华一一生珠树，红翠纷纷绕玉堂。海上山盘天姥髻，井中泉涌鲍姑浆。不须鲂鲤分宾客，已有声华似郑庄。
寿郑母何太夫人兼呈令子太史
作者：屈大均
朝代：清

高堂珠黍就，令子玉珂还。兄弟鸳鸯似，于飞烟水间。花为王母胜，玉作岁星颜。寿母诗相和，人称大小山。百岁孙嵩母，吾今亦似君。人言牲鼎好，不及玉堂芬。无欲同朱萼，多才且白云。郑家馀巨枣，食我肯相分。
寿郑母何太夫人兼呈令子太史·其一
作者：屈大均
朝代：清
体裁：五言律诗

高堂珠黍就，令子玉珂还。兄弟鸳鸯似，于飞烟水间。花为王母胜，玉作岁星颜。寿母诗相和，人称大小山。
寿郑母何太夫人兼呈令子太史·其二
作者：屈大均
朝代：清
体裁：五言律诗

百岁孙嵩母，吾今亦似君。人言牲鼎好，不及玉堂芬。无欲同朱萼，多才且白云。郑家馀巨枣，食我肯相分。
寿钱舍人母
作者：屈大均
朝代：清

舍人词赋擅西京，春日开筵五凤城。我有麻姑台上月，光华不减许飞琼。月华特献太夫人，王母桃花莫与伦。散作朝霞与令子，文章丽似上林春。
寿钱舍人母·其一
作者：屈大均
朝代：清
体裁：七言绝句

舍人词赋擅西京，春日开筵五凤城。我有麻姑台上月，光华不减许飞琼。
寿钱舍人母·其二
作者：屈大均
朝代：清
体裁：七言绝句

月华特献太夫人，王母桃花莫与伦。散作朝霞与令子，文章丽似上林春。
寿霍丈
作者：屈大均
朝代：清
体裁：古风

天上有寿星，饮酒辄一石。人间有酒龙，为寿亦过百。君今六十兴翩翩，梦想庐山醉石边。讲学十年称祭酒，隐居双岳得飞仙。山禽吐锦当晴日，海气成楼在晓天。杖策逍遥无不可，酣来更拂落花眠。
寿顺德二尹
作者：屈大均
朝代：清
体裁：五言律诗

地分南海半，城跨北山多。县有神明佐，人传岂弟歌。柳阴含日冷，花气入风和。春酒公堂少，清如冰雪何。
寿黄参军
作者：屈大均
朝代：清
体裁：五言律诗

乐圣杯休放，秋花正满檐。未曾惭柳下，似不愧陶潜。五十能知命，升沉更不占。素心人咫尺，相照复冰蟾。
寿龙江蔡丈
作者：屈大均
朝代：清
体裁：七言律诗

东樵中有老人峰，移入西樵紫翠重。春酒正同飞瀑泻，芝华长有白云封。楚丘神智年方壮，禹石尊荣礼益恭。膝下圭璋多令子，君王几杖待相从。
寿龚给谏母苏太夫人
作者：屈大均
朝代：清
体裁：七言律诗

令子循良擢琐闱，斑衣恩赐五时衣。辞朝暂与鹓鸾别，拜母频为鸿鹄飞。谏果秋含朱实大，慈萱春映白华肥。黄门献纳相须甚，早奉宣文向紫微。
将上惠阳舟中望罗浮即事呈王太守
作者：屈大均
朝代：清

疍家无数石湾前，欲买三篷恨少钱。扁水航船鱼蟹客，殷勤分得一舱眠。江水冬来细作渠，绝愁乾到宝潭墟。四更上缆乘寒月，行到天明十里馀。江边罗浮上惠阳，绝胜九面见衡湘。半天空翠如阴雨，一路秋光出夕阳。东江曲曲向西流，浅水平沙处处洲。枉挂蒲帆风未便，罗浮三日似黄牛。广州下不见罗浮，不见罗浮上惠州。广惠中间峰四百，与君分取入书楼。牵上榕城水渐高，葫芦山截苦波涛。冬乾不满二三尺，撑折弯弯无数篙。招手终年倚郡楼，丰湖一到解离愁。山如浮碇连双岳，江似鹅城合一流。罗浮敌体似夫妻，离合时时影不齐。瀑水中分烟雨外，浮东忽似在罗西。生憎四百玉芙蓉，朵朵欺人冰雪容。玉女峰娟吾不爱，白头只爱老人峰。一日罗浮属使君，洞天开辟即功勋。定知白玉仙师阁，朝夕名香要我焚。白头家有鲍姑存，更喜苏耽子又孙。欲共市门梅氏女，梅花多种复成村。使君诗作万松涛，喷薄罗浮雨势高。九十九条成瀑布，随风欲剪一并刀。飞云顶路使君开，子日亭临见日台。东岱日观那有此，曜灵先为曜真来。
将上惠阳舟中望罗浮即事呈王太守·其一
作者：屈大均
朝代：清
体裁：七言绝句

疍家无数石湾前，欲买三篷恨少钱。扁水航船鱼蟹客，殷勤分得一舱眠。
将上惠阳舟中望罗浮即事呈王太守·其七
作者：屈大均
朝代：清
体裁：七言绝句

招手终年倚郡楼，丰湖一到解离愁。山如浮碇连双岳，江似鹅城合一流。
将上惠阳舟中望罗浮即事呈王太守·其三
作者：屈大均
朝代：清
体裁：七言绝句

江边罗浮上惠阳，绝胜九面见衡湘。半天空翠如阴雨，一路秋光出夕阳。
将上惠阳舟中望罗浮即事呈王太守·其九
作者：屈大均
朝代：清
体裁：七言绝句

生憎四百玉芙蓉，朵朵欺人冰雪容。玉女峰娟吾不爱，白头只爱老人峰。
将上惠阳舟中望罗浮即事呈王太守·其二
作者：屈大均
朝代：清
体裁：七言绝句

江水冬来细作渠，绝愁乾到宝潭墟。四更上缆乘寒月，行到天明十里馀。
将上惠阳舟中望罗浮即事呈王太守·其五
作者：屈大均
朝代：清
体裁：七言绝句

广州下不见罗浮，不见罗浮上惠州。广惠中间峰四百，与君分取入书楼。
将上惠阳舟中望罗浮即事呈王太守·其八
作者：屈大均
朝代：清
体裁：七言绝句

罗浮敌体似夫妻，离合时时影不齐。瀑水中分烟雨外，浮东忽似在罗西。
将上惠阳舟中望罗浮即事呈王太守·其六
作者：屈大均
朝代：清
体裁：七言绝句

牵上榕城水渐高，葫芦山截苦波涛。冬乾不满二三尺，撑折弯弯无数篙。
将上惠阳舟中望罗浮即事呈王太守·其十
作者：屈大均
朝代：清
体裁：七言绝句

一日罗浮属使君，洞天开辟即功勋。定知白玉仙师阁，朝夕名香要我焚。
将上惠阳舟中望罗浮即事呈王太守·其十一
作者：屈大均
朝代：清
体裁：七言绝句

白头家有鲍姑存，更喜苏耽子又孙。欲共市门梅氏女，梅花多种复成村。
将上惠阳舟中望罗浮即事呈王太守·其十三
作者：屈大均
朝代：清
体裁：七言绝句

飞云顶路使君开，子日亭临见日台。东岱日观那有此，曜灵先为曜真来。
将上惠阳舟中望罗浮即事呈王太守·其十二
作者：屈大均
朝代：清
体裁：七言绝句

使君诗作万松涛，喷薄罗浮雨势高。九十九条成瀑布，随风欲剪一并刀。
将上惠阳舟中望罗浮即事呈王太守·其四
作者：屈大均
朝代：清
体裁：七言绝句

东江曲曲向西流，浅水平沙处处洲。枉挂蒲帆风未便，罗浮三日似黄牛。
将从潞河南还赋别刘吏部
作者：屈大均
朝代：清
体裁：五言律诗

平生在五岳，晚作京华游。欲共山公醉，竹林无处求。仙人隐声色，远思凝沧洲。送我兰桡去，情同河水流。
将从雁代返岭南留别程周量
作者：屈大均
朝代：清

汉垒悬高柳，胡门控太行。三年愁出塞，万里梦还乡。马陷浑河雪，裘沾白草霜。无才营菽水，萧杀一行装。太华当秦阙，终南作汉标。图书藏玉井，儿女下青霄。信美非桑梓，言归逐海潮。三闾元隐士，费尔小山招。高高峨口月，万里照边愁。白雁衔霜信，明河挂戍楼。庭闱南海隔，井臼朔天留。去住难为计，悲歌历九秋。流落真无计，依人古所难。自怜因老母，不敢谢长安。骨肉归相保，关山去正寒。劳君治行李，歧路泣相看。岂少簪缨客，无如桑梓情。相依期白首，此别见平生。孝友惭诸弟，诗歌慕两京。才华竟何益，早去事躬耕。炎洲山水好，秀色满烟霄。与子为兄弟，东西若二樵。相怜皆翡翠，自媚一兰苕。此日京华隔，予行秋泬寥。声诗满京国，大雅似君稀。不有黄钟奏，谁知白纻非。先公多乐府，西汉一音徽。更作离骚传，佳人志不违。罗浮双岳峙，一半是蓬莱。风雨时离合，波潮若往回。宁无蝴蝶洞，不及凤凰台。文献曲江后，须君接武来。
将从雁代返岭南留别程周量 其一 赠别颜修来
作者：屈大均
朝代：清
体裁：五言律诗

终南天大阻，万里翠氤氲。去岁樊川酒，来君紫阁云。英辞金石奏，初服蕙兰薰。四坐方流月，骊驹惜已分。
将从雁代返岭南留别程周量·其一
作者：屈大均
朝代：清
体裁：五言律诗

汉垒悬高柳，胡门控太行。三年愁出塞，万里梦还乡。马陷浑河雪，裘沾白草霜。无才营菽水，萧杀一行装。
将从雁代返岭南留别程周量·其七
作者：屈大均
朝代：清
体裁：五言律诗

声诗满京国，大雅似君稀。不有黄钟奏，谁知白纻非。先公多乐府，西汉一音徽。更作离骚传，佳人志不违。
将从雁代返岭南留别程周量·其三
作者：屈大均
朝代：清
体裁：五言律诗

高高峨口月，万里照边愁。白雁衔霜信，明河挂戍楼。庭闱南海隔，井臼朔天留。去住难为计，悲歌历九秋。
将从雁代返岭南留别程周量·其二
作者：屈大均
朝代：清
体裁：五言律诗

太华当秦阙，终南作汉标。图书藏玉井，儿女下青霄。信美非桑梓，言归逐海潮。三闾元隐士，费尔小山招。
将从雁代返岭南留别程周量·其二
作者：屈大均
朝代：清
体裁：五言律诗

维岱临东鲁，高高作地宗。神光探日观，元气奋黄钟。陋巷弦歌业，先人俎豆容。孤生予有竹，愿托丈人峰。
将从雁代返岭南留别程周量·其五
作者：屈大均
朝代：清
体裁：五言律诗

岂少簪缨客，无如桑梓情。相依期白首，此别见平生。孝友惭诸弟，诗歌慕两京。才华竟何益，早去事躬耕。
将从雁代返岭南留别程周量·其八
作者：屈大均
朝代：清
体裁：五言律诗

罗浮双岳峙，一半是蓬莱。风雨时离合，波潮若往回。宁无蝴蝶洞，不及凤凰台。文献曲江后，须君接武来。
将从雁代返岭南留别程周量·其六
作者：屈大均
朝代：清
体裁：五言律诗

炎洲山水好，秀色满烟霄。与子为兄弟，东西若二樵。相怜皆翡翠，自媚一兰苕。此日京华隔，予行秋泬寥。
将从雁代返岭南留别程周量·其四
作者：屈大均
朝代：清
体裁：五言律诗

流落真无计，依人古所难。自怜因老母，不敢谢长安。骨肉归相保，关山去正寒。劳君治行李，歧路泣相看。
将从雁代返岭南留别程周量·赠别颜修来
作者：屈大均
朝代：清

终南天大阻，万里翠氤氲。去岁樊川酒，来君紫阁云。英辞金石奏，初服蕙兰薰。四坐方流月，骊驹惜已分。维岱临东鲁，高高作地宗。神光探日观，元气奋黄钟。陋巷弦歌业，先人俎豆容。孤生予有竹，愿托丈人峰。
将度梅关赋赠南雄朱参军
作者：屈大均
朝代：清
体裁：七言律诗

十载天南此谪居，鸳湖归兴近何如。官衙喜傍红梅驿，春野堪陪白鹿车。自昔仙人多守令，未应吾道在樵渔。浮家我且临京口，相待金焦共著书。
将归东粤省母留别王二丈亹祁四丈骏佳
作者：屈大均
朝代：清
体裁：古风

磨剑未屠龙，弯弓未射虎。郁抑英雄姿，念我有慈母。白云东去复西飞，万里罗浮今又归。白云散尽露秋月，炤见高堂鬓如雪。鬓如雪兮我心忧，孤鸾朝饥鸣啾啾。惟尔仙人居射的，可有玄梨应我求。钱塘之水入海流，蒲帆明朝去悠悠。回首山阴最相忆，骨青髓绿园绮俦。只将一片盘龙镜，长挂君家十二楼。
将归省母留别诸友人
作者：屈大均
朝代：清

海上三珠树，孤鸾鸣啾啾。养子羽翼成，翻飞向九州。九州一何旷，回顾生烦忧。寻仙蓬壶中，谒帝昆崙丘。繁霜陨百草，琅玕无晨羞。慈乌能反哺，凤兮命不犹。归与守故巢，戢翼为良谋。良谋亦何有，持道足娱亲。母为天上月，子如江中云。云月相终始，流光谁与伦。翩翩两海燕，挟雏游青春。衔我蕙兰花，悲音何感人。感人惟杨柳，飞花皎如雪。如雪岂不芳，所忧本根绝。昔我与亲辞，五岳将寻师。乃觏姑射人，赠我青莲枝。青莲合为丹，能生明月姿。岂敢自恰悦，万里其持归。持归明月姿，皎洁无纤瑕。朝含东海日，暮膏赤城霞。重袭盘龙锦，毋使蒙风沙。以奉白发人，一照生桃花。如彼西王母，长居太清家。太清何寥廓，浮云去不息。呦呦野鹿鸣，甘草不自食。如何舍友朋，奋然思矫翼。四海皆兄弟，亲兮难再得。循彼南陔间，相思何终极。极望惟吴越，吴越多山川。玄豹藏深雾，应龙蟠巨渊。神物必有偶，磁石金相连。离别虽须臾，恩爱终不愆。遥遥骨肉情，去如箭离弦。离弦去南里，烟波何渺茫。朝与凫雁群，暮随明月光。仰视虚宇中，众星灿成行。而我独何辜，乃为参与商。人命在呼吸，后会其毋忘。后会庶不移，参商有见时。红日生沧溟，万物蒙其辉。矧我体道人，金石宁或亏。飒飒霜下草，荧荧园中葵。敦彼后彫质，岁寒以为期。
将归省母留别诸友人·其一
作者：屈大均
朝代：清
体裁：古风

海上三珠树，孤鸾鸣啾啾。养子羽翼成，翻飞向九州。九州一何旷，回顾生烦忧。寻仙蓬壶中，谒帝昆崙丘。繁霜陨百草，琅玕无晨羞。慈乌能反哺，凤兮命不犹。归与守故巢，戢翼为良谋。
将归省母留别诸友人·其七
作者：屈大均
朝代：清
体裁：古风

离弦去南里，烟波何渺茫。朝与凫雁群，暮随明月光。仰视虚宇中，众星灿成行。而我独何辜，乃为参与商。人命在呼吸，后会其毋忘。
将归省母留别诸友人·其三
作者：屈大均
朝代：清
体裁：古风

感人惟杨柳，飞花皎如雪。如雪岂不芳，所忧本根绝。昔我与亲辞，五岳将寻师。乃觏姑射人，赠我青莲枝。青莲合为丹，能生明月姿。岂敢自恰悦，万里其持归。
将归省母留别诸友人·其二
作者：屈大均
朝代：清
体裁：古风

良谋亦何有，持道足娱亲。母为天上月，子如江中云。云月相终始，流光谁与伦。翩翩两海燕，挟雏游青春。衔我蕙兰花，悲音何感人。
将归省母留别诸友人·其五
作者：屈大均
朝代：清
体裁：古风

太清何寥廓，浮云去不息。呦呦野鹿鸣，甘草不自食。如何舍友朋，奋然思矫翼。四海皆兄弟，亲兮难再得。循彼南陔间，相思何终极。
将归省母留别诸友人·其八
作者：屈大均
朝代：清
体裁：古风

后会庶不移，参商有见时。红日生沧溟，万物蒙其辉。矧我体道人，金石宁或亏。飒飒霜下草，荧荧园中葵。敦彼后彫质，岁寒以为期。
将归省母留别诸友人·其六
作者：屈大均
朝代：清
体裁：古风

极望惟吴越，吴越多山川。玄豹藏深雾，应龙蟠巨渊。神物必有偶，磁石金相连。离别虽须臾，恩爱终不愆。遥遥骨肉情，去如箭离弦。
将归省母留别诸友人·其四
作者：屈大均
朝代：清
体裁：古风

持归明月姿，皎洁无纤瑕。朝含东海日，暮膏赤城霞。重袭盘龙锦，毋使蒙风沙。以奉白发人，一照生桃花。如彼西王母，长居太清家。
将往琼南口占别司香者
作者：屈大均
朝代：清

收香么凤是前身，又作焚香小玉人。此去琼南众香国，水沉多买奉仙真。怜尔朝朝向绣床，只薰东莞女儿香。琼州为买奇南去，不惜天风接海长。花田昔作花农去，香市今成香估来。黎女定多油速好，金钱数数笑颜开。生本珠娘不爱珠，每将明月换香榆。绣成天女兼毛女，沉水多薰取自娱。多栽香子傍芙蓉，家有香田即素封。欲向东官金桔岭，尽将妻子作香农。
将往琼南口占别司香者·其一
作者：屈大均
朝代：清
体裁：七言绝句

收香么凤是前身，又作焚香小玉人。此去琼南众香国，水沉多买奉仙真。
将往琼南口占别司香者·其三
作者：屈大均
朝代：清
体裁：七言绝句

花田昔作花农去，香市今成香估来。黎女定多油速好，金钱数数笑颜开。
将往琼南口占别司香者·其二
作者：屈大均
朝代：清
体裁：七言绝句

怜尔朝朝向绣床，只薰东莞女儿香。琼州为买奇南去，不惜天风接海长。
将往琼南口占别司香者·其五
作者：屈大均
朝代：清
体裁：七言绝句

多栽香子傍芙蓉，家有香田即素封。欲向东官金桔岭，尽将妻子作香农。
将往琼南口占别司香者·其四
作者：屈大均
朝代：清
体裁：七言绝句

生本珠娘不爱珠，每将明月换香榆。绣成天女兼毛女，沉水多薰取自娱。
将游五台宿繁峙客舍作
作者：屈大均
朝代：清
体裁：五言律诗

文殊声色里，何处问仙灵。风涌滹沱壮，云含太戏青。浮生悲过雁，薄俗贱飘萍。不寐怀明发，疏钟起塞亭。
小儿
作者：屈大均
朝代：清
体裁：五言绝句

小儿双角髻，状似折腰菱。欲与簪花朵，葳蕤恐不胜。
小儿小女
作者：屈大均
朝代：清
体裁：七言律诗

小儿小女五龄同，戊午同生二月中。朝夕甘肥分祖母，东西流落逐而翁。方离襁褓休催老，未教诗书且养蒙。角髻青丝双绕膝，平阳衣绿伯禽红。
小孤
作者：屈大均
朝代：清

九江东下水汤汤，石笋中天出水长。山水繇来皆有偶，小姑相对是彭郎。岳影飞来乍有无，南风不得渡鄱湖。裁诗屡欲投神女，人道山名是小孤。山似瑶篸千仞出，巉岩上有小姑祠。南风十日留词客，细细云中见玉姿。宫亭不肯一分风，故遣江妃笑道穷。山水有情怜赋客，明年还至蠡湖东。
小孤·其一
作者：屈大均
朝代：清
体裁：七言绝句

九江东下水汤汤，石笋中天出水长。山水繇来皆有偶，小姑相对是彭郎。
小孤·其三
作者：屈大均
朝代：清
体裁：七言绝句

山似瑶篸千仞出，巉岩上有小姑祠。南风十日留词客，细细云中见玉姿。
小孤·其二
作者：屈大均
朝代：清
体裁：七言绝句

岳影飞来乍有无，南风不得渡鄱湖。裁诗屡欲投神女，人道山名是小孤。
小孤·其四
作者：屈大均
朝代：清
体裁：七言绝句

宫亭不肯一分风，故遣江妃笑道穷。山水有情怜赋客，明年还至蠡湖东。
小桃红
作者：屈大均
朝代：清
体裁：词

不怨春光去。不望春光住。只愿愁人，一年一度。与花相遇。纵青霜、白雪总盈头，也为莺燕主。花作谁家絮。莺作谁家语。化蝶韩妻，乘鸾秦女。总归尘土。且安排、红酒紫金杯，听玉儿低诉。
小荷叶
作者：屈大均
朝代：清
体裁：五言律诗

尺尺出金塘，风吹压紫鸯。泻愁珠子重，裁恐翠裙长。未得花含艳，先教叶吐香。君怜相偶意，莫折向菰蒋。
小除后二夕与姬人香者儿明洪饮寓楼上有赋
作者：屈大均
朝代：清
体裁：五言律诗

越俗团年席，吴风守岁盘。频乘金盏暖，莫弄玉琴寒。稚妾为香史，娇儿作酒官。半酣歌一曲，婉娈有馀欢。
小除夕宴集张紫阁观察署中同用杜少陵秋兴第五首韵
作者：屈大均
朝代：清
体裁：七言律诗

华灯二□似朝晖，费尽明珠作九微。银管竞从文帅夺，玉杯纷向酒龙飞。葡萄点茗香频至，鹦鹉开花影不违。照映使君分岁席，水仙无雪亦能肥。
少小
作者：屈大均
朝代：清
体裁：五言律诗

少小纵横志，其如命不辰。莺悲春色去，花笑白头新。词赋难求食，图书欲与人。十歌藏一哭，斯道日酸辛。
少年游·芭蕉
作者：屈大均
朝代：清
体裁：词

水蕉心老苦难开。春作剪刀催。油罗衫影，冰消裙影，荡漾拂帘来。猩红花蕊层层卷，愁拘束、待轻雷。最怕秋声，冷含风雨，且莫折苞胎。
少谷
作者：屈大均
朝代：清

早黏将及秋分熟，飓风吹去三分谷。今岁沙田又少收，一冬祗可充饘粥。耕不逢年奈命何，家贫幸未买田多。空惭妇子长饥汝，更使无衣带薜萝。去年阳月无壬子，留寒到春寒不已。一春况复阴雨多，冻与大冬冰雪似。诸花未见发根荄，兰叶才开三四耳。荷锄种豆且莫早，土膏虽动亦冻死。立春不得一朝晴，今岁农夫又已矣。白头饥馁复何极，苦与蛴螬争一李。于陵矫廉人尽笑，只有辟纑是知己。
少谷·其一
作者：屈大均
朝代：清
体裁：古风

早黏将及秋分熟，飓风吹去三分谷。今岁沙田又少收，一冬祗可充饘粥。耕不逢年奈命何，家贫幸未买田多。空惭妇子长饥汝，更使无衣带薜萝。
少谷·其二
作者：屈大均
朝代：清
体裁：古风

去年阳月无壬子，留寒到春寒不已。一春况复阴雨多，冻与大冬冰雪似。诸花未见发根荄，兰叶才开三四耳。荷锄种豆且莫早，土膏虽动亦冻死。立春不得一朝晴，今岁农夫又已矣。白头饥馁复何极，苦与蛴螬争一李。于陵矫廉人尽笑，只有辟纑是知己。
尸上人将出渝关赠之
作者：屈大均
朝代：清
体裁：五言律诗

不及辽阳雁，乘风渡黑河。偏愁矰缴密，讵畏雪霜多。岁月愁中尽，沧桑梦里过。孤心寄明月，夜夜照蓬婆。
尹君七十又一生日赠之
作者：屈大均
朝代：清

故人无几在，今子幸长年。菊老香逾烈，松寒节益坚。世人多服食，吾道岂神仙。日夕壶觞满，羲皇枕席边。养寿知多术，长生亦尹洪。但能生肉角，不必更方瞳。种药先蔘草，餐花及桂丛。长予才五岁，早晚古稀同。老友真难得，其如相见希。已能三叟似，未即四翁非。野鹿曾忘世，江鸥亦息机。年年花发候，貌与玉兰肥。生香薰梦寐，清绝暮年心。竹扫长空影，松流太古音。老人峰在户，渔父楫穿林。与我携春酒，珊瑚洲外寻。
尹君七十又一生日赠之·其一
作者：屈大均
朝代：清
体裁：五言律诗

故人无几在，今子幸长年。菊老香逾烈，松寒节益坚。世人多服食，吾道岂神仙。日夕壶觞满，羲皇枕席边。
尹君七十又一生日赠之·其三
作者：屈大均
朝代：清
体裁：五言律诗

老友真难得，其如相见希。已能三叟似，未即四翁非。野鹿曾忘世，江鸥亦息机。年年花发候，貌与玉兰肥。
尹君七十又一生日赠之·其二
作者：屈大均
朝代：清
体裁：五言律诗

养寿知多术，长生亦尹洪。但能生肉角，不必更方瞳。种药先蔘草，餐花及桂丛。长予才五岁，早晚古稀同。
尹君七十又一生日赠之·其四
作者：屈大均
朝代：清
体裁：五言律诗

生香薰梦寐，清绝暮年心。竹扫长空影，松流太古音。老人峰在户，渔父楫穿林。与我携春酒，珊瑚洲外寻。
尹君有三孙甚怜爱诗以赠之
作者：屈大均
朝代：清
体裁：五言律诗

君里亦西豪，人才两代高。儿生珠子树，父与凤凰毛。不以龙孙小，而忘燕翼劳。家声承乃祖，青琐更分曹。
尹太学新婚有赠
作者：屈大均
朝代：清

尔祖趋朝日，谋猷动至尊。孝须承谏草，忠可继天垣。花萼枝枝好，鹓雏一一存。述昏新有作，文藻亚诸昆。良人新葛勃，国子旧仇香。二月迎桃李，三星下凤凰。读书陪刺绣，采藻及芬芳。警戒鸡鸣好，先人德业长。
尹太学新婚有赠·其一
作者：屈大均
朝代：清
体裁：五言律诗

尔祖趋朝日，谋猷动至尊。孝须承谏草，忠可继天垣。花萼枝枝好，鹓雏一一存。述昏新有作，文藻亚诸昆。
尹太学新婚有赠·其二
作者：屈大均
朝代：清
体裁：五言律诗

良人新葛勃，国子旧仇香。二月迎桃李，三星下凤凰。读书陪刺绣，采藻及芬芳。警戒鸡鸣好，先人德业长。
居庸
作者：屈大均
朝代：清
体裁：七言律诗

军都关向雨山开，不断鸣驼塞外来。往日辽金频失险，只今龙虎枉当台。城从夏口穿河去，水落黄花绕塞回。幕府不须悬万户，异时华夏自生才。
居庸
作者：屈大均
朝代：清

险绝太行北，居庸第八陉。长城横塞白，叠嶂逼天青。未可凭飞将，何当弃大宁。宣辽中路断，此地岂藩屏。崖石争盘束，羊肠不可攀。塔留番字古，城设汉军閒。小作弹琴峡，微开纳款关。中华无锁钥，辜负万重山。岭出居庸上，窥关若井中。水声千尺落，林响万山同。地许孤城扼，天教一骑通。悲风吹不尽，战血染沙红。北口连南口，双峰壁立多。峡山迷一线，陉水阻重河。间道松林在，潜军半夜过。繇来天险地，容易倒前戈。
居庸·其一
作者：屈大均
朝代：清
体裁：五言律诗

险绝太行北，居庸第八陉。长城横塞白，叠嶂逼天青。未可凭飞将，何当弃大宁。宣辽中路断，此地岂藩屏。
居庸·其三
作者：屈大均
朝代：清
体裁：五言律诗

岭出居庸上，窥关若井中。水声千尺落，林响万山同。地许孤城扼，天教一骑通。悲风吹不尽，战血染沙红。
居庸·其二
作者：屈大均
朝代：清
体裁：五言律诗

崖石争盘束，羊肠不可攀。塔留番字古，城设汉军閒。小作弹琴峡，微开纳款关。中华无锁钥，辜负万重山。
居庸·其四
作者：屈大均
朝代：清
体裁：五言律诗

北口连南口，双峰壁立多。峡山迷一线，陉水阻重河。间道松林在，潜军半夜过。繇来天险地，容易倒前戈。
屈美人辞
作者：屈大均
朝代：清

新选珠娘作美人，潇湘香草满宫春。离骚数为君王诵，讽谏心劳似楚臣。三闾苗裔在番禺，有女多才似绿珠。一入宫中称第一，不曾歌舞上氍毹。
屈美人辞·其一
作者：屈大均
朝代：清
体裁：七言绝句

新选珠娘作美人，潇湘香草满宫春。离骚数为君王诵，讽谏心劳似楚臣。
屈美人辞·其二
作者：屈大均
朝代：清
体裁：七言绝句

三闾苗裔在番禺，有女多才似绿珠。一入宫中称第一，不曾歌舞上氍毹。
屡得友朋书札感赋
作者：屈大均
朝代：清

一谢交游故国回，寒喧不断素书来。杜陵虽有虚名好，沟壑何曾一救来。好是新安与武林，扶晨心似仲昭心。平生知己虽无数，二子聪明最赏音。最早知音是阮亭，青莲不得擅仙灵。九天咳唾纷珠玉，乱作飞泉下杳冥。名因锡鬯起词场，未出梅关人已香。遂使三闾长有后，美人香草满禺阳。慈溪魏子是钟期，大雅遗音独尔知。一自弹琴东市后，风流儒雅失吾师。西泠十字首驰黄，道我诗篇胜梦阳。古调新声俱第一，肩随不敢逐飞扬。筜谷同心复同调，平湖皋旭亦渊通。三吴竞学翁山派，领袖风流得两公。欲折弯弯射日弓，有人争欲作逢蒙。交游不向端人取，乘矢何繇得庾公。才名四十有馀年，老益饥寒万卷前。绝代文章多妒忌，自来人欲杀青莲。老岂争名向少年，未焚笔研已归田。能知白也诗无敌，除是开元一代贤。
屡得友朋书札感赋·其一
作者：屈大均
朝代：清
体裁：七言绝句

一谢交游故国回，寒喧不断素书来。杜陵虽有虚名好，沟壑何曾一救来。
屡得友朋书札感赋·其七
作者：屈大均
朝代：清
体裁：七言绝句

筜谷同心复同调，平湖皋旭亦渊通。三吴竞学翁山派，领袖风流得两公。
屡得友朋书札感赋·其三
作者：屈大均
朝代：清
体裁：七言绝句

最早知音是阮亭，青莲不得擅仙灵。九天咳唾纷珠玉，乱作飞泉下杳冥。
屡得友朋书札感赋·其九
作者：屈大均
朝代：清
体裁：七言绝句

才名四十有馀年，老益饥寒万卷前。绝代文章多妒忌，自来人欲杀青莲。
屡得友朋书札感赋·其二
作者：屈大均
朝代：清
体裁：七言绝句

好是新安与武林，扶晨心似仲昭心。平生知己虽无数，二子聪明最赏音。
屡得友朋书札感赋·其五
作者：屈大均
朝代：清
体裁：七言绝句

慈溪魏子是钟期，大雅遗音独尔知。一自弹琴东市后，风流儒雅失吾师。
屡得友朋书札感赋·其八
作者：屈大均
朝代：清
体裁：七言绝句

欲折弯弯射日弓，有人争欲作逢蒙。交游不向端人取，乘矢何繇得庾公。
屡得友朋书札感赋·其六
作者：屈大均
朝代：清
体裁：七言绝句

西泠十字首驰黄，道我诗篇胜梦阳。古调新声俱第一，肩随不敢逐飞扬。
屡得友朋书札感赋·其十
作者：屈大均
朝代：清
体裁：七言绝句

老岂争名向少年，未焚笔研已归田。能知白也诗无敌，除是开元一代贤。
屡得友朋书札感赋·其四
作者：屈大均
朝代：清
体裁：七言绝句

名因锡鬯起词场，未出梅关人已香。遂使三闾长有后，美人香草满禺阳。
屯女吟
作者：屈大均
朝代：清

天生屯女子，五十尚红颜。不字盘桓甚，金夫未敢攀。十年坤数尽，辛苦一阳来。此际成婚媾，同将草昧开。
屯女吟·其一
作者：屈大均
朝代：清
体裁：五言绝句

天生屯女子，五十尚红颜。不字盘桓甚，金夫未敢攀。
屯女吟·其二
作者：屈大均
朝代：清
体裁：五言绝句

十年坤数尽，辛苦一阳来。此际成婚媾，同将草昧开。
山中寄周青士
作者：屈大均
朝代：清
体裁：七言绝句

朝来花露滴人香，睡起寒云满石床。欲剪水帘三十尺，挂君堂上共清凉。
山丹
作者：屈大均
朝代：清

亦是珊瑚种，花开大似盘。石家如意好，击碎作山丹。珊瑚亦作林，红绝知三岁。自红开至黄，不忍离头髻。
山丹
作者：屈大均
朝代：清
体裁：七言绝句

处处珊瑚竞作丛，珊瑚不产海波中。无人识是珊瑚树，道是山丹与赩桐。
山丹·其一
作者：屈大均
朝代：清
体裁：五言绝句

亦是珊瑚种，花开大似盘。石家如意好，击碎作山丹。
山丹·其二
作者：屈大均
朝代：清
体裁：五言绝句

珊瑚亦作林，红绝知三岁。自红开至黄，不忍离头髻。
山亭宴
作者：屈大均
朝代：清
体裁：词

禊馀上巳过三日。正清明、楝花堪摘。知是几番风，乍寒暖、春醪无力。杜鹃啼得杜鹃开，泪红处、榴裙无色。辛苦汝流莺，拾不尽、侬香魄。袅空半遂游丝入。又吹散、蝶黄蝶白。尽意葬芳菲，做惨淡、烟乾雨湿。新时争似故时怜，此一度、倍生凄恻。情去枉留仙，丝履那堪执。
山堂夜坐忽忆彭蠡湖遇风有作
作者：屈大均
朝代：清
体裁：五言律诗

扬澜风大作，舟尽上天飞。白浪吞庐岳，黄沙捲翠微。长年犹失色，狂客竟忘机。此夕松声里，波涛势未非。
山塘
作者：屈大均
朝代：清
体裁：七言绝句

江岸青青尽竹枝，木棉红染水云深。雨催西潦鱼苗出，争买魿浮与鲫沉。
山大舟歌
作者：屈大均
朝代：清
体裁：古风

自是赭桐人不知，山大舟名空陆离。越王烽火开千树，石氏珊瑚碎万枝。终年吐艳光相射，不待烛龙成不夜。端阳日酷色逾鲜，虽黄未肯先红谢。无数小花攒大花，玲珑雕出芙蓉砂。一花动至百馀日，不老须君媚岁华。
山渐青
作者：屈大均
朝代：清
体裁：词

枫叶飞。柿叶飞，飞逐宫鸦何处归。归来玉殿非。拔龙旗。卓雕旗。猎火山山烧翠微。牛羊蔽夕晖。
山澥关
作者：屈大均
朝代：清
体裁：五言排律

一线岩关在，神京此大门。潮声吞渤海，山势接昆崙。独扼辽东吭，深盘碣石根。黄榆连汉垒，白草带秦垣。顷者遭龙战，诸夷起虎墩。乾坤归大漠，锁钥失雄藩。枉设西洋炮，频降上将幡。花门空饱肉，青冢不归魂。日向双笳落，云随万马奔。我来繻屡弃，谁见节犹存。鸿雁虚惊箭，骅骝正伏辕。雪花千里捲，旗影两河翻。天险嗟如此，丸泥莫可论。徒怜徐国烈，辛苦为中原。
山茶
作者：屈大均
朝代：清
体裁：五言律诗

朵朵宝珠春，分明媚杀人。瓣沾黄粉湿，须染紫脂新。十日开能耐，双枝折莫频。却嫌多叶甚，一半掩朱唇。
山行
作者：屈大均
朝代：清
体裁：五言律诗

女萝低拂客，一半在松枝。鸟道穿花细，蝉声出水悲。斗歌溪女早，争宿野人迟。叶落多萧瑟，秋声不自持。
山阴作
作者：屈大均
朝代：清
体裁：七言绝句

秋霜一夜凋榆柳，马上征夫最早寒。边女不须歌入塞，故乡明月梦中看。
山鸟词
作者：屈大均
朝代：清
体裁：七言绝句

山鸟朝朝唤客归，溪花日日染侬衣。鹧鸪亦解畏霜露，蝴蝶犹知暮不飞。
岁暮客建陵作
作者：屈大均
朝代：清

岁寒何所有，一片白头霜。共是无衣客，偏知此夜长。数奇惭部曲，金尽失肝肠。岂必成功业，归来策亦良。一壁横天尽，千峰压水斜。飞楼在乔木，倒影满平沙。叶落偏惊客，莺啼正忆家。纷纷帘幕外，风雪自成花。朔雪初兼雨，南风已合冰。穷阴千里积，杀气一冬凝。水冻难张罟，天寒可放鹰。梅花何处有，采采兴堪乘。冰雪融将尽，春人已袷衣。鱼吹新水出，鸟拂落花飞。驿路枫林引，人家石壁围。羔裘持易酒，日暮醉忘归。
岁暮客建陵作·其一
作者：屈大均
朝代：清
体裁：五言律诗

岁寒何所有，一片白头霜。共是无衣客，偏知此夜长。数奇惭部曲，金尽失肝肠。岂必成功业，归来策亦良。
岁暮客建陵作·其三
作者：屈大均
朝代：清
体裁：五言律诗

朔雪初兼雨，南风已合冰。穷阴千里积，杀气一冬凝。水冻难张罟，天寒可放鹰。梅花何处有，采采兴堪乘。
岁暮客建陵作·其二
作者：屈大均
朝代：清
体裁：五言律诗

一壁横天尽，千峰压水斜。飞楼在乔木，倒影满平沙。叶落偏惊客，莺啼正忆家。纷纷帘幕外，风雪自成花。
岁暮客建陵作·其四
作者：屈大均
朝代：清
体裁：五言律诗

冰雪融将尽，春人已袷衣。鱼吹新水出，鸟拂落花飞。驿路枫林引，人家石壁围。羔裘持易酒，日暮醉忘归。
岁暮送李天生出雁门
作者：屈大均
朝代：清
体裁：五言律诗

雄关高柳北，鸿雁出其中。天井开句注，长城接大同。青苔馀战骨，白草失离宫。岁暮多风雪，愁君一转蓬。
岁朝咏史作
作者：屈大均
朝代：清

阴从元日合，寒向立春来。肃杀何时尽，阳和讵肯回。乾坤兵气塞，岁月汉疆开。泰乙亲祠未，还期指越台。未增冠带室，空老霸王师。北指蚩尤暗，南行太岁迟。阳门风已转，阴国雪犹吹。辛苦梅花发，先春自一枝。诸将能锋锐，何须咫尺书。王师忧外老，敌国惜中虚。水急官桥断，山长戍鼓疏。攻城原下策，万众莫踟蹰。草野犹王土，江山匪故家。长眠思白日，每饭念神华。汉垒无龙额，秦关有马加。南枝春信断，休问岭头花。立春先一日，寒绝雨难晴。未尽玄黄血，犹含杀伐声。北人嫌日暖，南国喜春明。雪自边关至，年来满越城。二雏孩笑日，三妇丽华时。不少闺庭乐，犹深岁序悲。英豪难首事，幽独易先知。学易何曾晚，吾将自得师。
岁朝咏史作·其一
作者：屈大均
朝代：清
体裁：五言律诗

阴从元日合，寒向立春来。肃杀何时尽，阳和讵肯回。乾坤兵气塞，岁月汉疆开。泰乙亲祠未，还期指越台。
岁朝咏史作·其三
作者：屈大均
朝代：清
体裁：五言律诗

诸将能锋锐，何须咫尺书。王师忧外老，敌国惜中虚。水急官桥断，山长戍鼓疏。攻城原下策，万众莫踟蹰。
岁朝咏史作·其二
作者：屈大均
朝代：清
体裁：五言律诗

未增冠带室，空老霸王师。北指蚩尤暗，南行太岁迟。阳门风已转，阴国雪犹吹。辛苦梅花发，先春自一枝。
岁朝咏史作·其五
作者：屈大均
朝代：清
体裁：五言律诗

立春先一日，寒绝雨难晴。未尽玄黄血，犹含杀伐声。北人嫌日暖，南国喜春明。雪自边关至，年来满越城。
岁朝咏史作·其六
作者：屈大均
朝代：清
体裁：五言律诗

二雏孩笑日，三妇丽华时。不少闺庭乐，犹深岁序悲。英豪难首事，幽独易先知。学易何曾晚，吾将自得师。
岁朝咏史作·其四
作者：屈大均
朝代：清
体裁：五言律诗

草野犹王土，江山匪故家。长眠思白日，每饭念神华。汉垒无龙额，秦关有马加。南枝春信断，休问岭头花。
岔道
作者：屈大均
朝代：清
体裁：五言律诗

八达资屏障，秋来鼓角雄。上都西路出，延庆北门通。马渴衔冰乱，狼惊入草空。宣宗游猎地，不与四楼同。
岔道
作者：屈大均
朝代：清
体裁：七言律诗

军都下视居庸险，北口高悬太乙军。一自中官迎白马，至今新鬼哭黄云。山连阴岳当关合，水抱榆河入塞分。城外风沙横二路，云州西去恨无群。
岩滩作
作者：屈大均
朝代：清
体裁：五言排律

谁佐中兴业，桐江百尺丝。潜龙虽勿用，威凤亦来仪。月上千峰夕，云生万壑时。那知天子贵，适与故人期。洗耳秋潭冷，披裘晓露滋。石华閒自拾，琼草可谁贻。山鬼骖玄豹，桐君把翠旗。客星光灼烁，仙洞路逶迤。下视云台将，高为帝者师。论兵嫌吕尚，象物得庖羲。鱼食惟香草，猿飞必上枝。空教望鸿羽，不使嫉蛾眉。舒啸天风起，回舟珠斗移。茫茫烟树外，何以慰相思。
岭南旅怀 其一 春
作者：屈大均
朝代：清
体裁：五言绝句

客心与春草，一路接江南。辛苦催归鸟，朝朝向片帆。
岭南旅怀 其三 秋
作者：屈大均
朝代：清
体裁：五言绝句

炎海少秋霜，叶红因客泪。因风片片飞，飞向江南坠。
岭南旅怀 其二 夏
作者：屈大均
朝代：清
体裁：五言绝句

荷花已成子，荷叶复成衣。一片蒲葵扇，团圆欲寄归。
岭南旅怀 其四 冬
作者：屈大均
朝代：清
体裁：五言绝句

南枝能作花，岂若北枝好。霜雪平生心，岁寒聊自保。
岭南旅怀·春
作者：屈大均
朝代：清

客心与春草，一路接江南。辛苦催归鸟，朝朝向片帆。荷花已成子，荷叶复成衣。一片蒲葵扇，团圆欲寄归。炎海少秋霜，叶红因客泪。因风片片飞，飞向江南坠。南枝能作花，岂若北枝好。霜雪平生心，岁寒聊自保。
岭梅
作者：屈大均
朝代：清
体裁：五言律诗

岭梅冬已发，香总在南枝。霜共黄花湿，风兼绛叶吹。虽寒无雪覆，即早有莺窥。隔岁春光满，江南殊未知。
岭海
作者：屈大均
朝代：清
体裁：五言绝句

岭海炎蒸甚，秋分气始凉。无劳弃絺绤，此地少风霜。
岳庙
作者：屈大均
朝代：清

肃肃朱陵庙，怀柔忆我皇。乾坤归火德，日月起南方。秩礼遵虞典，斋心启夏王。千秋巡狩迹，想像辟鸿荒。先皇钟鼓在，肃穆百神朝。凤管流清殿，霓旌捲碧霄。坤舆虽北陷，天柱尚南标。维岳司休命，无疆钖帝尧。
岳庙·其一
作者：屈大均
朝代：清
体裁：五言律诗

肃肃朱陵庙，怀柔忆我皇。乾坤归火德，日月起南方。秩礼遵虞典，斋心启夏王。千秋巡狩迹，想像辟鸿荒。
岳庙·其二
作者：屈大均
朝代：清

先皇钟鼓在，肃穆百神朝。凤管流清殿，霓旌捲碧霄。坤舆虽北陷，天柱尚南标。维岳司休命，无疆钖帝尧。
岳庙·其二
作者：屈大均
朝代：清
体裁：五言律诗

先皇钟鼓在，肃穆百神朝。凤管流清殿，霓旌捲碧霄。坤舆虽北陷，天柱尚南标。维岳司休命，无疆锡帝尧。
峡口作
作者：屈大均
朝代：清
体裁：五言绝句

行尽羚羊峡，人烟两岸开。鸡声若吹角，知有海潮来。
峡山号子
作者：屈大均
朝代：清
体裁：七言绝句

潮至胥江水渐微，峡门开处野猿归。空王亦爱禺阳好，飞寺而今更不飞。
峡江县
作者：屈大均
朝代：清
体裁：五言律诗

县小全无地，城高半在山。人家双杵急，野渡一舟閒。月出夕阳际，烟生秋水间。沙洲防阁浅，帆宿及前湾。
峡里
作者：屈大均
朝代：清

峡里千峰似堵墙，时时阴雨见羚羊。双江吐纳桃溪口，一水滢洄蕉利乡。潮到苍梧咸味薄，春归员屋石花香。鹧鸪知是多情者，日日催归使断肠。栈道盘回出万峰，千金凿破几芙蓉。心悲化石秦时女，泪洒啼猿汉代松。岩际海棠终岁见，林边山翠有时逢。斜阳野戍休催泊，乘月思寻峡口钟。
峡里·其一
作者：屈大均
朝代：清
体裁：七言律诗

峡里千峰似堵墙，时时阴雨见羚羊。双江吐纳桃溪口，一水滢洄蕉利乡。潮到苍梧咸味薄，春归员屋石花香。鹧鸪知是多情者，日日催归使断肠。
峡里·其二
作者：屈大均
朝代：清
体裁：七言律诗

栈道盘回出万峰，千金凿破几芙蓉。心悲化石秦时女，泪洒啼猿汉代松。岩际海棠终岁见，林边山翠有时逢。斜阳野戍休催泊，乘月思寻峡口钟。
巢父墓
作者：屈大均
朝代：清
体裁：五言律诗

却笑箕山客，幽光使帝知。至人无物累，天下有尧治。饮犊临清涧，悬瓢在上枝。高风何处溯，遗墓草离离。
巫山
作者：屈大均
朝代：清

巫山亦有望夫台，神女何年化石来。一自襄王魂梦接，至今云雨不曾开。一峰终古一相思，绝似哀猿无尽时。神女风流在何处，芙蓉十二是蛾眉。
巫山·其一
作者：屈大均
朝代：清
体裁：七言绝句

巫山亦有望夫台，神女何年化石来。一自襄王魂梦接，至今云雨不曾开。
巫山·其二
作者：屈大均
朝代：清
体裁：七言绝句

一峰终古一相思，绝似哀猿无尽时。神女风流在何处，芙蓉十二是蛾眉。
巫山一段云
作者：屈大均
朝代：清
体裁：词

片片瑶姬影，飞来最有情。朝朝暮暮不分明，愁与梦魂凝。云湿碍行雨，峰开似列屏。髻鬟染得一天青。一朵一仙灵。
巫山词
作者：屈大均
朝代：清

巫峰十二一峰无，削出芙蓉十一孤。知向高唐行雨去，自来神女本无夫。相对青螺十二鬟，荒祠烟翠有无间。一峰定化瑶姬去，千载行云竟不还。十二依稀似九疑，一峰娟妙一蛾眉。峰峰相去二三里，神女无情易别离。帝女何年化石来，阳台亦是望夫台。一峰飞入襄王梦，香雨氤氲更不开。行人数数总无双，一朵芙蓉影入江。光采无人知玉女，水中来去见仙幢。巫山秀耸不曾高，朝暮阳台亦未劳。可惜湘累哀怨后，美人无命入离骚。三楚荒淫祗梦思，灵均弟子善微辞。巫山神女湘君似，好色都于讽谏宜。
巫山词·其一
作者：屈大均
朝代：清
体裁：七言绝句

巫峰十二一峰无，削出芙蓉十一孤。知向高唐行雨去，自来神女本无夫。
巫山词·其七
作者：屈大均
朝代：清
体裁：七言绝句

三楚荒淫祗梦思，灵均弟子善微辞。巫山神女湘君似，好色都于讽谏宜。
巫山词·其三
作者：屈大均
朝代：清
体裁：七言绝句

十二依稀似九疑，一峰娟妙一蛾眉。峰峰相去二三里，神女无情易别离。
巫山词·其二
作者：屈大均
朝代：清
体裁：七言绝句

相对青螺十二鬟，荒祠烟翠有无间。一峰定化瑶姬去，千载行云竟不还。
巫山词·其五
作者：屈大均
朝代：清
体裁：七言绝句

行人数数总无双，一朵芙蓉影入江。光采无人知玉女，水中来去见仙幢。
巫山词·其六
作者：屈大均
朝代：清
体裁：七言绝句

巫山秀耸不曾高，朝暮阳台亦未劳。可惜湘累哀怨后，美人无命入离骚。
巫山词·其四
作者：屈大均
朝代：清
体裁：七言绝句

帝女何年化石来，阳台亦是望夫台。一峰飞入襄王梦，香雨氤氲更不开。
己巳元日作
作者：屈大均
朝代：清

六十年华又一新，莺花偏为白头春。齐归小玉焚香女，迭侍黄金鬻赋人。桂酒香清难学酿，鲚鱼子美易垂纶。休耽著述当红药，尽把韶光与四邻。水仙白白映桃红，总与仙人玉貌同。百万珠从王母掷，三千花向岁星丛。琴书膝下兰芝女，歌舞堂前翡翠童。一一瑶筐争宝胜，黄莺紫燕髻鬟中。莱衣宫锦汉蒲桃，髻侧芙蓉映二毛。亲在未应称老大，家贫那敢失清高。双双花影随龙杖，一一莺声动玉醪。堂上九旬看渐近，游仙且莫作卢敖。流年荏苒恨无闻，六十还嗟未策勋。好学只应师卫武，与龄安敢望周文。心同蕙草寒抽雪，梦似梅花暖作云。报答春光惟有醉，一杯先去劝东君。六十齐头鬓未华，枯杨日夕吐春芽。老须人作辟寒玉，愁待君为含笑花。乐府自矜三妇艳，离骚谁夺一人葩。马融经史慵亲讲，未许诸生拥绛纱。贺正兰已有馀馨，人胜同簪出画屏。左氏二娇初共织，刘殷七孺未分经。林中细草冰含绿，屋外寒山雪半青。沙路盘回疏竹里，何人知有子云亭。
己巳元日作·其一
作者：屈大均
朝代：清
体裁：七言律诗

六十年华又一新，莺花偏为白头春。齐归小玉焚香女，迭侍黄金鬻赋人。桂酒香清难学酿，鲚鱼子美易垂纶。休耽著述当红药，尽把韶光与四邻。
己巳元日作·其三
作者：屈大均
朝代：清
体裁：七言律诗

莱衣宫锦汉蒲桃，髻侧芙蓉映二毛。亲在未应称老大，家贫那敢失清高。双双花影随龙杖，一一莺声动玉醪。堂上九旬看渐近，游仙且莫作卢敖。
己巳元日作·其二
作者：屈大均
朝代：清
体裁：七言律诗

水仙白白映桃红，总与仙人玉貌同。百万珠从王母掷，三千花向岁星丛。琴书膝下兰芝女，歌舞堂前翡翠童。一一瑶筐争宝胜，黄莺紫燕髻鬟中。
己巳元日作·其五
作者：屈大均
朝代：清
体裁：七言律诗

六十齐头鬓未华，枯杨日夕吐春芽。老须人作辟寒玉，愁待君为含笑花。乐府自矜三妇艳，离骚谁夺一人葩。马融经史慵亲讲，未许诸生拥绛纱。
己巳元日作·其六
作者：屈大均
朝代：清
体裁：七言律诗

贺正兰已有馀馨，人胜同簪出画屏。左氏二娇初共织，刘殷七孺未分经。林中细草冰含绿，屋外寒山雪半青。沙路盘回疏竹里，何人知有子云亭。
己巳元日作·其四
作者：屈大均
朝代：清
体裁：七言律诗

流年荏苒恨无闻，六十还嗟未策勋。好学只应师卫武，与龄安敢望周文。心同蕙草寒抽雪，梦似梅花暖作云。报答春光惟有醉，一杯先去劝东君。
己巳岁除作
作者：屈大均
朝代：清

避地飘摇未定栖，贫家骨肉满中闺。去年左氏三媛在，明岁商瞿五子齐。梅实早从冬至结，莺雏休待立春啼。街头花胜无钱买，黄口牵衣向小妻。春来依旧未阳和，生事萧条罢啸歌。孺仲妻孥花絮少，韩康母子药丸多。梅葩似雪嫌红甚，草色如烟奈绿何。岁暮苦寒喧暖日，更无名酒使颜酡。未办肴蔬守岁盘，小除儿女有馀欢。东风向腊频开冻，朔雪含春不作寒。碧玉甘贫能啜菽，青琴善病未徵兰。蓬门不识年光早，剪綵莺花梦里看。
己巳岁除作·其一
作者：屈大均
朝代：清
体裁：七言律诗

避地飘摇未定栖，贫家骨肉满中闺。去年左氏三媛在，明岁商瞿五子齐。梅实早从冬至结，莺雏休待立春啼。街头花胜无钱买，黄口牵衣向小妻。
己巳岁除作·其三
作者：屈大均
朝代：清
体裁：七言律诗

未办肴蔬守岁盘，小除儿女有馀欢。东风向腊频开冻，朔雪含春不作寒。碧玉甘贫能啜菽，青琴善病未徵兰。蓬门不识年光早，剪綵莺花梦里看。
己巳岁除作·其二
作者：屈大均
朝代：清
体裁：七言律诗

春来依旧未阳和，生事萧条罢啸歌。孺仲妻孥花絮少，韩康母子药丸多。梅葩似雪嫌红甚，草色如烟奈绿何。岁暮苦寒喧暖日，更无名酒使颜酡。
己巳腊尽作
作者：屈大均
朝代：清

懒服芜菁子，从教蒜发新。寿须归老母，閒莫让仙人。病去桃花喜，贫来燕子嗔。岁寒无雨雪，争得见阳春。烟深知有雨，春色一何迟。岁暮无穷事，梅花自不知。愁过高卧日，贫到白头时。腊酒邻家熟，无钱愧玉卮。
己巳腊尽作·其一
作者：屈大均
朝代：清
体裁：五言律诗

懒服芜菁子，从教蒜发新。寿须归老母，閒莫让仙人。病去桃花喜，贫来燕子嗔。岁寒无雨雪，争得见阳春。
己巳腊尽作·其二
作者：屈大均
朝代：清
体裁：五言律诗

烟深知有雨，春色一何迟。岁暮无穷事，梅花自不知。愁过高卧日，贫到白头时。腊酒邻家熟，无钱愧玉卮。
己巳腊月十三日家慈大人八十有六生日恭赋
作者：屈大均
朝代：清

八旬有六老亲年，杖国婴儿在膝前。孝子身终须大耋，贫家养薄只荒田。诸孙酒馔争擎案，三妇衣裙竞上笺。乞取桃花向王母，更分长寿小银钱。麻姑白发七朝身，带闰参差已九旬。门下三千酿酒客，堂前六十弄雏人。纷纷䰀鬌教扶手，一一酥醪要入唇。孩笑未知吾老大，莱妻少艾亦忘贫。家贫谋食计元疏，日日妻孥作白鱼。养志已成高尚士，娱亲更著外家书。白头多事惟调药，青岁无才枉断裾。汉代孙嵩吾得似，康宁有母百龄馀。
己巳腊月十三日家慈大人八十有六生日恭赋·其一
作者：屈大均
朝代：清
体裁：七言律诗

八旬有六老亲年，杖国婴儿在膝前。孝子身终须大耋，贫家养薄只荒田。诸孙酒馔争擎案，三妇衣裙竞上笺。乞取桃花向王母，更分长寿小银钱。
己巳腊月十三日家慈大人八十有六生日恭赋·其三
作者：屈大均
朝代：清
体裁：七言律诗

家贫谋食计元疏，日日妻孥作白鱼。养志已成高尚士，娱亲更著外家书。白头多事惟调药，青岁无才枉断裾。汉代孙嵩吾得似，康宁有母百龄馀。
己巳腊月十三日家慈大人八十有六生日恭赋·其二
作者：屈大均
朝代：清
体裁：七言律诗

麻姑白发七朝身，带闰参差已九旬。门下三千酿酒客，堂前六十弄雏人。纷纷䰀鬌教扶手，一一酥醪要入唇。孩笑未知吾老大，莱妻少艾亦忘贫。
已恨
作者：屈大均
朝代：清
体裁：五言律诗

已恨关山阔，还愁鼓角悲。家贫难在外，年长易伤离。弟妹农桑苦，园林雨雪迟。梦中见慈母，白发总如丝。
布席
作者：屈大均
朝代：清

布席劳贫女，馀光乞彼姝。自怜颜色少，不嫁即罗敷。蓬垢羞膏沐，清狂笑酒垆。白头吟莫苦，意气古来无。彼美东邻子，频歌弃妇篇。昭阳曾几日，永苍已经年。杨柳徒多絮，芙蓉自少莲。不如若耶上，终老绿苔边。
布席·其一
作者：屈大均
朝代：清
体裁：五言律诗

布席劳贫女，馀光乞彼姝。自怜颜色少，不嫁即罗敷。蓬垢羞膏沐，清狂笑酒垆。白头吟莫苦，意气古来无。
布席·其二
作者：屈大均
朝代：清
体裁：五言律诗

彼美东邻子，频歌弃妇篇。昭阳曾几日，永苍已经年。杨柳徒多絮，芙蓉自少莲。不如若耶上，终老绿苔边。
布政张公挽歌
作者：屈大均
朝代：清
体裁：古风

贵阳城崩谁巷战，参政张公奋刀箭。手提银印血模糊，冒阵一呼天地变。贼怜神勇欲降公，泰山自掷鼎镬中。奋骂一军皆辟易，舌如电光不敢食。丈夫羞与贼同生，妾媵欢然争死敌。愿为良臣安可得，杀身成仁亦何益。腐肉如山魂袒裼，白昼城中犹荡击。
布水村
作者：屈大均
朝代：清

生长双鬟地，柑蕉十里园。绿萝梁氏井，香水汉妃村。峡影斜当户，江声直到门。天教兵火后，碧玉一家存。布水村名好，吾怜此有人。能生桃叶女，来助墨花春。系艇依江岸，持觞坐草茵。郎家人竞看，笑语满东邻。尽映蕉林出，来窥宋玉姿。苧萝无女久，乌鹊得夫迟。户熟秋蚕候，家收早稻时。年年视公姥，帆落此江湄。
布水村·其一
作者：屈大均
朝代：清
体裁：五言律诗

生长双鬟地，柑蕉十里园。绿萝梁氏井，香水汉妃村。峡影斜当户，江声直到门。天教兵火后，碧玉一家存。
布水村·其三
作者：屈大均
朝代：清
体裁：五言律诗

尽映蕉林出，来窥宋玉姿。苧萝无女久，乌鹊得夫迟。户熟秋蚕候，家收早稻时。年年视公姥，帆落此江湄。
布水村·其二
作者：屈大均
朝代：清
体裁：五言律诗

布水村名好，吾怜此有人。能生桃叶女，来助墨花春。系艇依江岸，持觞坐草茵。郎家人竞看，笑语满东邻。
布水村题姬人旧居
作者：屈大均
朝代：清
体裁：七言律诗

三水西头紫石矶，旧时桃叶此扃扉。绿萝生长存闾井，碧玉人家本细微。树解生珠琼蚌似，花能吐凤赭桐希。拟从双角携公姥，孺子宫边白首归。
帝乡子
作者：屈大均
朝代：清
体裁：词

花花。一枝红一家。大小髻鬟都有，似朝霞。蝴蝶逐人来去，粉沾青额沙。团扇扑将三两，莫伤他。
席上吟赠林茂之八十翁
作者：屈大均
朝代：清
体裁：七言绝句

明月飞来珠海长，愁心尽与白云乡。高歌试问投竿老，我是今狂定古狂。
席上谈及罗浮神蝶有赋
作者：屈大均
朝代：清

蝴蝶元生蝴蝶洞，仙胎不必鲍姑衣。天教凤子如箕大，不向梅花岭外飞。五色文章亦羽毛，仙灵变化在金膏。雌雄却笑蒙庄客，栩栩空教梦寐劳。
席上谈及罗浮神蝶有赋·其一
作者：屈大均
朝代：清
体裁：七言绝句

蝴蝶元生蝴蝶洞，仙胎不必鲍姑衣。天教凤子如箕大，不向梅花岭外飞。
席上谈及罗浮神蝶有赋·其二
作者：屈大均
朝代：清
体裁：七言绝句

五色文章亦羽毛，仙灵变化在金膏。雌雄却笑蒙庄客，栩栩空教梦寐劳。